url: =Malaysia Refugee vai khualzinna thukoh (Report) ~ Pu Zokhai :: ZOMI DAILY\nposted on 23 February 2018 at 10:30 am Lomkholna: News, Refugee, Zokhai, Zomi\nMalaysia Khualzinna Thukoh (Report) ~ Pu Zokhai\nMalaysia pan-in Feb 19 ni-in vaanleeng-tawh Melbourne zuan-a ka-leen hunsung khuasik guhgaw mahmah-in hongpha-a, tuni ciangdong hong sikcip, hong meekcip ahihman-in ahunzil-in thukoh kahong neizo kei-e, tu-in, “ziakaai lua veh-aw” ci-in puanzapi-tawh kituun kawm-in thukoh (report) hongbawl-ing.\nMalaysia UNHCR-tawh kimuh nading-in Dr Susheela (nidang-in MSF-ah, tu-in UN-ah hunbup-a aseem)-in hong tawsawn-a, ZAM Makaaite-in hong panpihna ngah-in High Commissioner-tawh kimuhding ka-ngen masa-hi. Malaysia UNHCR te-in UNHCR aiawh-a kihopih ding-in Community Liaison Officer Joanne hongseh takciang-in ka’ tha hongdah simsim-a, Dr Pinu kagen ciang-in, “Pai-in kiho limlim in, UNHCR buppi’ aiawh hi-in, neuseek tuanken. Ama’ honggen dingteng-zong akihilh diudeu angeina hizaw, pai limlim in” hongcih ciang-in kamang-hi.\nChinese Kum Thak-sung kuamah muhpih nuamlo ahihman-in Feb 13 ziing nai 10 hongci-a, “Kei 14-ni ziingsang nai 6 Kuala Lumpur hongtung dinghi’ng” kacihleh Feb 14, ziing 11 hunciam hongpia-hi. Ngaihno’ Suunkhua-ah kimuhding hongsuak-a, lem bilbel cihding ahihi. Melbourne Vaanleengtual-ah 13-ni nitaak nai 9-in Pa Mungpi (ZAA Treasurer), Tg. Thawng Mung (Assistant: ZAA Music & Art Dept.) leh Tg. Lalpu (Zomi Lal: Zotaang MLS) te-in hongkha uh-a, zaankim 12:50 hun-a kipan khualzin kahong kipan-hi.\nVaanleeng tung-ah Saangpenpa-tawh holimna naakpi-in nei-in, Ama’ Khut-ah vaáiteng ka-aáp-hi. 14 ziingsang nai 6:10-in KLIA2 ka-tusuk thei-a, MLS Immigration Upate tawmlua mahmah ahihman-in nai 7 khitteh ZAM Lutangpi Sia Khoi Tuang-tawh khut kileen-in grab-tawh ZAM Phualpi ka-zuan uhhi. Tuaciang-in kisil-in Zopuan (Puanlaaisan-tawh akizeempha) silh-in laiphahteng veelcian khitteh UN Upaphual zuanding ka-kithawi pahhi. Lutangpi Sia Khoi Tuang leh Sia Kamtawng leh Zomi Pauneu te-in hong zuui-in ka-paito uhhi.\nPetition khiat ngeina hileh Refugee-Gate lampan-a piakding hi-a, ahizong-in tu-a petition-pen ZAA Lailu-tawh President Pa Deny leh Vice President Pa Paukaang te-in “ZAA aiawh-a hongkuan ahihi” cihna laiphah, ZAM Lailu-tawh President Sia Khoi Tuang-inzong “ZAM aiawh-a hongkuan ahihi” cihna laiphah-tawh ahihman-in Ulian leengla luutna lampan-in ka-luut thei-a, lawmte-in nisapi lak-ah nai 1sung hongna ngak-in minam veina omkeileh abaih peuhmahlo ahihlam telcian kahihman-in ka-angtang mahmahhi.\nKongcingte khat-in phualpi innliim-ah hongpuak khitteh Joanne-in hongmuak-a, amah-pen community liaison officer khatlel ahihna-tawh ka’ thaneem kawmkawm-in kazuui-hi. Minute 30 kiim ka-holim khit uhteh, “Manlahlua, kei’ tang-in Joanne-tawh kihoding hiteh” hongci daidai Protection Officer Brittocia hong luutsuk-a, “Aw, Zokhai, hong telsiam o-maw!” cihleh I’ laiphah veel pampam-hi. Paikhia pahding-a mangpha hong khaaksa hong tusuk hiat-hiat-in information I-piakte hong lungluut mahmah-hi.\nTawmvei holim khitciang-in, “Malaysia UNHCR-ah petition vaái leh kikheelna vaái limlim-ah alianpen leh mawhpuak neipen Richard Towle hi-in, amah-pen MLS UNHCR’s Representative ahihi. Na’ Submission-ah ‘High Commissioner’ na-address-pen “Submission to the Representative, Richard Towle” cih-tawh honglaih inla, email-tawh hongkhaak kiik in.” hongci-hi. Tualaaitak-in kongbiang-ah, “Kei Chin State pai-ing, Deputy Vice President Van Thio leh Chin State Chief Minister Hung Ngai-tawh kiho-ing. ‘Gaalkaap kumpi-tawh buaina neikei-ung’ ci uhhi,” pasal khat-in hong cisuk bokbok-a, “Richard acihpa hilian inciai” ci-in anuai-a bang-in ka-dawnghi:\n“Deputy Vice President Van Thio-pen gaalkaap Sr. Major khat ahihlam na-thei-hiam? Mr Hung Ngai-zong gaalkaap Jr. Major ahihlam na-thei-hiam? Gaalkaapte-in amau’ tote-tawh buaina neileh atote-in panmun piading na-umhiam? Tua baan-ah amau te-nih Laimi akici Hakha Chin te hi-in, Chin State sung-a Hakha, Falam, Thantlang, Matupi lam-ah bitna a-omphial zong-in Zogam kacih-uh kampau nam hualpi khat azangh Zomite’ munteng-ah phalammanawh kikheelna bangmah omlo-hi. Na’ kimuhpihte kuabang-mi ahihiam cih-tawh khinkhai lo-in Chin State-pen peaceful na-cih ko’ social work concept-tawh genlehang, contextual-transparency omlo mapanna hithei khading-hi”, kacih ciang-in\nAmaaitang hongsan beubau-in akhut honglaam-a, “Bang daan-e, tu-a?” ci-in I’ laiphah veelsuk pampam-hi. Brittocia-pen phone ho-in na-kiheem khiankhian-a, Joanne ahihleh khuadaak lo-in I’ laiphah sal lela-in nuam saktuak hetlo-hi. Minute 5 sungkhawng laiphah veel-in, “Hmm, maaikaal lam-ah Geneva-ah Malaysia Refugee vaái-mah apulaak ding kahih man-in, hih nong’ laipiak-uh lungdam. Reference hoih-khat anei hipah-ung. UN Representative, Richard Towle hong address in” hongci-hi.\n“Na’ gam-uh akoici daan peuhmah aleh?” ci-in maaiziing liang-in hongdong-a:\n“Ka’ gam-uhpen Gaalkaap Kumpi mah-in ukcip laai-hi. NLD Government-pen amaaiguan pakbek hi-a, Daw Aung San Suu Kyi inzong asunglam pan-a damdam-a zolzawhding lametna-tawh 2008 Constitution a signed man-in thaáng-awk suak-in taang theilo-hi. Namneu vaatmaaina nasia tak-in zom uh-a, Rohingyas te thahna, Arakanese dogawpna, Kachin dogawpna cihte online news khempeuh-ah kimu zihziah-hi. Ahizong-in UN Palaai khatpeuh apai ciang-in tuabang munte paisaklo uhhi. Tuabang news te akhahkhia journalist nihte amatcip-uhzong za ding-in kong umhi. Tua baan-ah, Thei Sein Government akahma nangawn-in UN Palaai-in Razali kisawl-a, tuapa-in Yangon khualaai tengbek mu-in, “Kawlgam-ah buaina omkei” acihmiau-zong mikim-in athei-hi.” kaci-hi.\nLamdang saktuak simsim-a, tua ciang-in amau’ dinmun anuai-a bang-in hong hilhcian-hi:\n“MLS UNHCR-in refugee te deihsak mahmah kahih-uh hang-in UN-in refugee-a saan theihding-a thuguipi 5 te’ lak-ah khat teeiteei-tawh akinahvawh keileh refugee hilo cih ahih-tawh kituak-in refugee te’ bit nading ngiimna-tawh case assessment (athu-ala telgehna) bawllo-a card kipia masa tam mahmah-hi. Tuate akitelgeh ciang-in refugee-a saantheih nading ataangpi lampi omlo-hi. MLS-ah a-om laaitak refugee za-ah 90 vaal-pen UN Case hilo-hi. UN Case lote UN-tawh kinahvawh dingpen UN’ ading-in thumaan hilo baan-ah vangikpi suak-hi.\n“Tua ahihman-in UN Case himaw hilo cih veelcian meengmeeng-a ahilo khempeuh card lakiik-in UN-tawh kizom nawnlo ahihna akibawl saan laaitak ahihi. Holland, Netherland leh Sweden pan-inzong hih Telgehna honghuh ding-in sum-tawh akicial ahilo, volunteer hongseem tampi omhi. Hih case teng kitelgeh ding-a, siansuahna kibawlding cihpen tungsiah pan-a thupiakna ahihi.\n“Tua baan-ah, US President-in refugee 20,000 alaakden-pen 500-in khiamsuk-a, tua-inzong naakpi-in refugee-intake (gaaltaai laakluutna) hong susia ahihi. Tua ahihman-in tualsung kipawlna (community organisation) naakpi-in thahaat sak un, UN-in hongkom honghuai zo nawnlo khading ahihman-in tualsung kipawlnate naakpi-in hong thupi dinghi. Tuateh muhlehtuah (experience) sung-ah UN thuguipi lak-a khatpeuh-tawh kinahvawh napi-in interview-ah agen khalote a-case-uh puahphatna, new information leh support letter (tawsawnna laiphah) cihte na’ mipihte’ kiang-ah pulaak in. Alemleh tuate card kilakiik lo kha-maithei dinghi. Tua simloh kong lamlah nading leh kong huh nading alampi atheilo leh a-omlo ahimai-hi”, ci-in khut hongleen-in pusuak-hi.\nTawmvei Joanne-tawh kiho-in, “hong kivaaikhaak tengmah na-pulaak inla, amanlaang theipen-in hih petition address na-kheel zawhteh hongkhaak pah in” hongci-hi. Melbourne pan-a ka-puak AUD 20 tak-a ka-lei Aktui Sokleh gol mahmah pheiicia khawng ka-piakleh, “Ko UN Staff te, hihbang letsong cent khat nangawn asaang loding-a thukimna limkaih abawl hi-ung, hong telsiam in” ci-in kisuang pipi-in hongsaang ngamlo-hi. Tua ciang-in, “Aw, himah-ei. Lung nuamlo kei-aw, poikei” ci-in mangpha kikhaak-in ka-kikhen uhhi. Aziingteh Dr Pinu’ kiang-tawh Sia Khoi Tuang-tawh Mirama Hotel-ah suun-an nekhawm-in Hihthu kagenleh, “Nuvaw lawmlawm, Joanne-in nang refugee hong salaai hizen lodia…” ci-in ka-nuui uhhi.\n“Tualsung kipawlna thahaat sakding” thuguipi khat hongsuak ahih-tawh kituak-in ACTS aphutkhia leh atawsawnpi Rosemary-in kimuhkhop nading hongnget-pen amasa-a ka-kin meelloh hinapi, hong call kiikkiik ahihman-in 18 Nikaai Nai 3-in ZAM Lutangpi Sia Khoi Tuang leh ZAM Health Coordinator Sia Khuppi-tawh vapai-in ka-holim uhhi. Rosemary-in Chin leh Zomi vaai-pen abeisa hun-ah ei athuduh mawkmawk ciang-ahongseh hi-in Chin-mah hongcihcih ahihi. Ahizong-in tu-in Zomi dinmun akician zawdeuh-in thei-a, refugee te’ ading Richard Towle-zongtawh ana-kinial thapaai khat ahihman-in Current Myanmar Issue-pen naakpi-in lungluut-in hongdong ciatciat-a, ka-gencian ngiatngiat-hi.\nACTS-pen UN hong thakiam suksuak takpileh Zomite’ kibuk nading kipawlna thupi khat ahihi. Nidang-in Rosemary ka’ thusim kholkei-a, ahizong-in asanggampa Matt bang-pen Sir lukhuneelkaai angah Malay-Seen hi-in, asanggampa’ tawsawnna mah-tawh NGO phungcing khat asuak ahihman-in thupi sa-in zahtaakna kapia-hi. 2002 kiim-a kipan-in dammawhna-tawh amau’ kiang azuante ataangpi UNHCR-in humbitna (protection) apiak nading phuutpihna nasiatak-a anei kipawlna hi-a, tu-inzong (gentehna-in) UN-in angeina-a nausuakte huhna apiakloh cihte-pawl Human Rights pansan-in naakpi-a aphu thapaai Numei Ngalliam khat ahihi. UN-ah ka’ gen khempeuh ama’ kiang ahzong kagen-a, “information thak na-ngah bangbang hong hawmsawn pahpah in” ci-in hongngen-hi.\nMalaysia-a Sisanpihte’ kiang-ah Zomi Crusade-a ka’ pulaak mahbang-in:\nNa’ taangthu uh-ah –\nNamneu hihna hang-a khentuamna leh simmawh bawlsiatna\nBiakna hang-a khentuamna leh simmawh bawlsiatna\nMinam hihna hang-a khentuamna leh simmawh bawlsiatna\nTualsung kipawlna (minam kipawlna, biakna tuamtuamkipawlna, khangno kipawlna…) cihte-ah kihel man-a khentuamna leh simmawh bawlsiatna\nKiukna lamsang nang’ lungdeih sinthu ziak-a khentuamna leh simmawh bawlsiatna (lpd: Democracy deihna hang-a……)\nHihteng’ lak-ah khatbeek akihel keileh hongsap kiik ma-in:\n“New Information” ci-in ZAM-ah hitaleh ZRC-ah hitaleh, Biakna Makaaite’ kiang hitaleh English gelhsiam-a taangthu zuunsiam khat peuhpeuh kiang-ah gelhsak/puahsak-in UN Mailbox-ah khia un. Laiip tung-ah tungthuh ding-in:\nTo UNHCR Malaysia\n“New Information” of (na’ UN Min)\nUN File No………………….\nKhatvei bek khiat-tawh khamuang lo-in akibang sitset-mah kaalnih halta bang-in na-khia zaw un. Pasian-in lam hong honsak nopleh na’ laikhiat hoihtak nasim ding-a, na’ taangthu kisenna data sung-ah naguangleh card hong lakiik lo-in damdam-in gam thumna-zong akipai thei veve ahihi.\n1. Kawlte’ kiang-ah leitawi-in tuulza 10-pen kum 1 hongciang-in tuulza 15 hongngen-a piakding neilo-in hongthah sawm-uh ahihman-a hongtaai hing……..\n(Leiibat-pen sum leiitawi na-laak limlimleh na-piakding na’ mawhpuak ahihman-in mimawh cihna kilangh-a, hong kisaang hetlo dinghi)\n2. Zu gallon golpi khat ka-puak laaitak gaalkaapte’n hongman-a, “ka’ kivaakna-hi. Ka’ human rights hong susia kei un” kacihleh hong vua uh-a, hongtaai kahihi…….\n(Malaysia bang hizenzenleh gapsum leh thongkhiat thuakding nahih man-in hong kisaang hetlo dinghi: rights cihpen uutbangbang hihtheihna hilo-hi)\n3. Kikhawm pai or Zaanvaak (carol) or Crusade thungai-a pai, gaalkaapte-tawh kituak, hongman, matpongten hongsut, ….. tuapan hongtaai…..\n(Kikhopna, Crusade siimna, zaanvaakna cihte-ah matpongten kipua lo-hi. Tuabaan-ah nang teekteek abanghang-a hongman? Bangteng honggen, cihte-tawh puahphat kisam-hi.)\nHih atung-a case daante-pen “Kawlgam-a om-in Kawl Biakna zuuilo, Gamkeek Mikaangte’ Biakna na-zuih limlim-uh Kawlgam-a omding hikei uhteh……” cihbang-in gaalkaapte’ kampau dingdaan-a behlaptheih ahihi. Zu-puak vaái-bel idea neipak keihang.\n2012 Kawlgam Gamukte’ Thusuah-ah, Porter om nawmlo, Gaalkaap kaihkhopna om nawnlo, 2015-a abehlap-uh: Yangon-a ILO-in refugee hong ciahkiikte nasep silbawl vaaihawm sakding acihpen-tawh hongkaap ding uhhi. UN Uliante’ kiang-ah tutung I’ pulaak-pen:\n“ILO peuhmah ko Zomite-in azaak-in za ngeilo hi-ung. 2015 Kiteelna-ah NLD-in zo-a, “Refugee Ciahkiikte Muak-ung” acih ciang-in kilungdam mahmah-in Zomi khenkhat vaciah takpi-hi.\n“Yangon pan-in NLD Government ahilo gaalkaapte-in min malsiam la ciatciat uh-a, hihpen naakpi-a alunghihmawhhuai thu ahihi. Gamdang khempeuh-in Daw Aung San Suu Kyi amuanna beileh gaalkaapte’n thuneihna-tawh hong gawtkiik peelmawhding cihthu akithei ahihi.\n“Khenkhatte tuulza-2 pia uh-a, ‘na khuavauh ciah un’ cise-hi. Khua ciangdong lamsaap asik hi bilbel mahhi, ahizong-in munlehmual nei nawnlo, sepding omlo ahihman-in social isolation-tawh depression naakpi-in khang-in gui-awk mi-zong 2017 sung bekbek-in 4-bang om-a, adang khangno tampite mental health problem(khuaklam dammawhna)-tawh mihing ahihna asuplawh tampi omhi.\n“Kawlgam-pen democratic kalsuanzia-tawh kalsuan peuhmah lo-a, tu-a NLD Government-zong aminpua bek hi-in, akamkaih aleenpi-pen gaalkaapte mahhi. Arakan gam-a thupiangte, Kachin gam-a thupiangte….. amau-tawh State kibang ka’ hihloh-uh hang-in ko-zong tribal or nationalities hi-in ko’ State-a thautawi CNF om sunsunte Kawl Gaalkaapte-tawh kiguulluuk ahihman-a ko’ State-ah thau-tawh hong kaapgawp lianlo bek ahihi. Akilanghlo khentuamna, simmawhna cihte abeisa kumdangte-tawh kidang lo-hi.” cihdaan-a theihding, dawn siamding amansa-in omding hoihhi.\nGelhnop tam taleh gimlua laai ka-hih man-in thukoh hihteng hongbawl hipak-ning. Note-tawh, Zokhai\nPrevious: Ki thanem sak ken ~ Dong Mung\nNext: Phamsa haibang ngakngak\n9 July 2019 at 6:56 pm\nZak nop leh tha ngah mah mah ing ei\nMeivak pawi, Khuado pawi ~ Pau Khat Suan\nZomi National Council of Myanmar (ZNCM) kumpi theihna laipi ki ngah\nUganda gamah gialbem (Leopard) in naupangno petlum in asa ne\nTurkey gam a Russian Ambassor kikaplum ~ TK Lian\nTelsiam ding thupi ~ Tedim Municipal


timestamp: atn

url: =Zomi Ngeina Khuado Malaysia thuthang azom #3 :: ZOMI DAILY\nposted on 18 October 2014 at 9:24 pm Lomkholna: Hauthang, Khuado, News, Zomi\n2014 Lengtong Pauno in lasakna nei leuleu.\nMalaysia ah 2014 Zomi ngeina khuado hunpi kibawlto sung pan in Lengtong Pauno in zong lasakna dawng khat nei hi. La thulu pen Zing daibang nawk khawm ni” cih la ahihi. Hih la asak ma in Zawlla cih kammal tawh kipawl thu theih huai mahmah hongt gen khia hi.\nMitampi te in Paunno in lasa leh zawl la vive sa cih thei den uh hi. Ataktak Zawlla cih kitel kim nailo hi ding in ka um hi. Zawl cih ciang in i it mahmah lawm hi a, Pasian itheih mapek a, Zomi te in azat kam mal ahihi. Tua man in tu in Pasian tawh na kizawl akul hi. Zawl cih ciang in gal leh sa sungah lung kipham ngamzah dong in itna neih tuak na lawm ta nih ikisap iilawhna in ZAWL cihihi. Zawlla leuleu ciang in mudahna la hilo , Huatna la hilo hi. Etsatna la hilo in Itna la ahihi. Tua man in Pasian tawh nakizawl ma siahsiah Pasian leh Nang mah kikal ah ITNa om nailo ahihi.\nTua akonglasak ding pen 2011 kum in tangval pi in hongnusia Sanggam pa Cin Lian Thang la phuak ahihi.\nZomi Idol te ipan kik in thu dotna tuamtuam:\n1.Lasak nuam nasa hiam?\n2.Nala sak ding in sum bangzah na bei hiam?\n*Rm 700 bang bei ing.\n3.Banghang tua zahzah bei hiam?\n*La dawng khat lepna Rm 200 hong la uh hi.\n4.Na sum kuan hong sik hiam?\n*Kei leh kei akisik hi mai ing.\n5.La bangtan vei sin na hiam?\n*Nasep ka khawl sim in phone pan in la ngai den ing.\n6.A khatna ngah le ci’n banghih ding nahiam?\n*Pasian min phatna nei in Mai lam ah ka aw siam nate Zomi leh Zogam ading in zang khia nuaming.\nZolia Zotaang thudot na leh dawn kik na pawl khat.\nDotna; Hello San Cing Khuado anuam hia?\nDawnna: Nuam sa mah ing.\nDotna: Banghang in nuamsa?\nDawnna: Zomi Khuado ahih man hi.\nDammaw? Zam Bawi. ok dam!\nDotna: Namdang telak ah na om ciang bang mi na kici hiam?\nDawnna: Zomi ka ci a, Zomi ka kici den ding hi.\nHello Sian Ngai? Hawi.. bang aa Pu.\nDotna: Gam dang paima Zomi numei thupi zia leh gamdang pai zawh Zomi numei te thupi zia bang cih kilam dang sa na hiam?\nDawnna; Numei omlo Pasal te na khempeuh ah piang thei ngiatlo..huaaa tangval ten tha ngah lua awng ziahziah uhhi.\nDam maw Vung San! Dam buang..\nDotna: Zomi hihna bangcih kip let leng hoih pen ahiam?\nDawnna: Aa..Aaa.. Zomi hih na…naa La den ding.\nHello: Zam Niang.. Hawi..\nDotna: April kha in Kawlgam om hi lecin 914 ah nam min naki gelh ding hiam?\nDawnna: Gelh mah ning.\nDotna: Banghang in maw?\nDawnna: Zomi minam hi ve hang..\nDotna: Zomi nam ni bang ni aita?\nDawnna: February 20 ni.\nDam maw ,, Mang.. He Dam e.\nDotna : Khamtung gam ah Bangni in khua kido?\nDawn na: Anlak khit zawh .\nDotna: Gamdang pai pen mailam hoih zaw maw Sia zaw?\nDotna; Banghang in hoih zaw?\nDawnna: Gamdang te khan tohna etteh in i gam puah kik ding.\nDotna; Zotaang ngah zenzen hi le ci’n Zomi Khangno te bangci na makaih sawm hiam?\nDawnna: Biakna, Ngeina Kampau leh lai taisan lo ding..\nDotna: Tua leh Bangcih napattah sawm hiam?\nDawnna: Aammm, Eee… Vaipuak neih thupi sak in’ hunmaan ding.\nHei Lawm sing.. Hawi..\nDotna: Online ah aki tawngtawng aki selsel te bangcih thuhilh leng hoih hiam?\nDawnna; Pasian um in ei leh ei kimuang mahmah ding.\nDotna: ZEC Sangnaupang hi leci’n Bangpilna kisam kisa pen na hiam?\nDawnna: Mikang pau leh Zopau, Mikang lai leh zolai siam kisam sa pen ing.\nHello! Pau Sian Khai, Khaino Dam maw? Dam ee.\nDotna: Pasian na ngei ah om hi zenzen leh Zomi ading bang na ngen masa pen ding?\nDawnna; Pilna leh Ki thutuahna … Ok! Tu o’ nasialua!\nDam maw Lawm? Dam\nNalung in pukpuk ci aci na? hihihi…\nDotna: Nungkum in ZAM Pu Cin Sian Thang bang pahtawina pia hiam?\nDawnna: Pate Pa hih na pia.\nDotna: Bang kipia hiam?\nDawna.. Theilo! haaaaa.\nHello Tawn Mang dam maw? Dam buang e.\nDotna: Zomi nahih na naki angsak penpen in bang ahihiam?\nDawnna; Zomi kahihna lak khia thei ka hih man angtang kisa mahmah ing.\nDam maw … Damm\nKong dotnop pen Zomi kampau te lak ah akhiatna ahihi.\nDotna: Sintulung acih bang hiam?\nDawnna; Eee.. hymmm..\nDotna: Gam leek acih in bang hiam?\nDawnna; Vak hat.hihihi.\nDotna: Kansut acih in bang hiam?\nDotna: Lupnasui acih in bang hiam?\nDawnna: Azii ding zongzong\nDotna: Mitmulsau acih in bangdeihna hiam?\nDotna: Tangsap Awng huu acih in banghiam?\nDawnna: Awngvang huubip Kitangsapna huh.\nHelllo! Muan dam maw? Dam mah’\nDotna: Nungkum Dr Cin Do Kham sihni bang ni hipak ale?\nDawmna: Eeee..Eeee.. Hymmm.. Sawm leh thum ni.\nDammaw? Thang.. Dam mah ing ei.\nDotna: Chinmi hing akici te bang cih muh na hiam?\nDawnna: Anu leh Apa te in apatah dan siamlo hi’ ci in kamu hi.\nHunteng kizomtoto in Zolia Zotaang te kitel khia ziahziah in hun nitak 7;38pm kizongsiang hi.\nZomi Khuado Malaysia ah Mi5000 kiim kipha ding um muang mawh uh hi. Khuado an liim nono Voksa, Aksa, Vokngawi namtui viauviau deihzahzah kilei kine zihziah hi. Inn mai lam ah Zoniik Zopuan Zo khii, Zotau, Saiha dial nam kim leh DVD khui tuamtuam kilei thei zihziah hi. Buaina omlo in 2014 Khuado nuamtak kibawl kizo siang thei hi.\nZopuan leh Zoniik te khuttawh kingan ahih leh Rm 300 bang man in hoih mahmah a, Settawh kingan ahih leh hoih napi in asataktak hoih zolo ahih man in tawm man zaw ahihi.\nMipi te hong muhna thu themthem:\nZingsang 11:00 pan kipan nitak 7;30pm dong kitucip ahih man in taw kham mahmah hi. Mipi dingsak in lu leh liang leh khuk leh khe tawm vei hong hih sak leh nop tuam ding.\n=Sya Mungbawi la dawng 2 bek sa sak leh uttak ing.\n=Dr Cin thungen bel nasialua himai.\n=Zolia ka up mawh bel in akhatna ngah lo ahang ka theih nopdan bel.\n=Tutung Phitlaam, Daaklaam kilak lo Fashion show hi sa ing.\n=Ken pha mawh sa kei ing Zolia Zotaang kamang a kamatmat kasuah zah ka khat vei muhna hi ven thupi sa ing.\n=Adang thei kei ing Ken Zomi hizahzah apha di sa kiang. Nasialua.\n=Nidang Music tum nuam kopawl bang kituhtuh tutung kituh theih om lo vaisiang sa vet ing.\n=Tum ding ci leh Drum na tum nop akeita..\nKhuado thuzom ah Zomi Masuan ding 2015 April thuthak.\nTutung Zomi Khuado Malaysia ah Zinmang pi nih Dr Cin leh Pu Hang Khan Lian te ahi uhhi. Khuado vai ah Pu Lian ngena kihel hi in tu in Zomi khang thak masuan ding gel na Pu Hang Khan Lian honggen them cik theih kholhna i neih kul ahihi.\nAthu in anih veina Zosuan tuailai khawmpi vai ahihi.\nHongtung ding 2015 ah Zosuan tuai lai khawmpi Tedim khuapi bul phuh in Leitung muntuamtuam atungkhin Zomi khangno te thathak la in kisatsuahna 2015 April sung in neih na ding tutung Zomi Khuado Malaysia pan in liim citak kitangko khiahi. Gamtuamtuam pan in panpihna apia nuam te 2015 March bei ciang kisang ding a, nikhat in naom na gamgam pan Pya 0.50 tawh panpihna kisang ding ahihi. Zomi Khangthak mailam ding tua hun ciang in nasiatak in kiphuah phatna kinei semsem ding ahihi. Zogam khua om khempeuh ZYA ah khangthak te kingawm khawm in nopna dahna , Leitungthu,Vantungthu, kipawl khopna nasepna sangpai mahmah ding hi hang.\nPrevious: Zaa tawh kisai theih huai thu tawmcik\nNext: Yangon ah Pawlpi Tuamtuam Mission Workshop Nuamtak Kibawl Thei


url: =Kum sawtpi nadam nading tulaitak a nathuak phot in :: ZOMI DAILY\nposted on 12 March 2019 at 10:50 pm Lomkholna: Dongmung, News\nTangval khat a gamvakna ah a khe liing in sun kha hi. Liing sut ahihlam a theih ciangin tua liing lakhia dingin kithawi a, ama hihtheihnateng tawh a lakhia hi. Ahi zongin tua liing a vekpi in lakhia khalo ahih manin a sunglam ah naiphual(a liing om laiteng in a khe na sak) hi.\nTua bangteng tawh hun hong bei toto a, tawlkhat khit ciangin tua liing omna mun hong nasia mahmah ahih manin at(operation) bawl hong kul hiau mawk hi. Amah lah ki-at ding cih khawng ut masa hetlo mawk hi. Banghanghiam cihleh ki-atna hanga a thuak ding natna a lauhman ahi hi.\nA tawpna ah Siavuante’n “Tu-a na ki-at leh na khantawn in na dam dinga, hih hangin natna le gimna na thuak nawn kei ding hi. Ahi zongin na at khiat kei a, na hici koih zenzen leh na khantawn in hih hangin natna le gimna na thuak den ding hi,” a ci uh hi. Ki-at ding a ut masak ahihloh hangin a khantawn dam ding(hih liing hanga natna le gimna thuak nawnlo ding) cih telzaw ahih manin khapet teta mah in ki-atsak a, damna ngah in tua liing hangin bangmah natna le gimna a thuak ngei nawn kei hi.\nI nuntakna ah neuno khat ci-a i awlmawh luat kholloh hoihlohna pawlkhat in i nuntakna buppi hong siasak thei hi.\nTulaitak in nusiat ding, mangngilh ding, taisan ding haksa i sak mahmah thu pawlkhatte’n i nuntakna buppi ah natna le gimna hong tun thei hi.\nEi hong nusia in, hong mangngilh a, lawmdang hong ngaihsan, hong awlmawh zolo, hong khual zolo mi khat khenziau ding haksa sa in i let teta hangin, ei ading natna le gimna, khasiatna le lungneuna bek hong pia ahih manin i khantawn ading telzaw in nusiat huai mite nusia mai ni.\nNa lungsim khempeuh tawh na it ngaungau, na ngaih ngaungau, na hihtheihna khempeuh tawh na khual, na deihsak mi khat in nang ii deihsakna le na khualna hong thupi simsak theilo in na lungtang sungah liing bangin hong sun kha hiam? Khei khia mai in…Tua hangin na khantawn natna le gimna tawh na nuntak sangin tulaitak na thuak pak pen nang ading hoihzaw hi.\nKhantawn ading i gelna tawh tulaitak khapet teta liangin thuak mai zaw ni… Lungdam, Dong Mung\nPrevious: Makai – Nungzui Revival kisam\nNext: Pumpi ading tha om annekna\nZYA – Tungzang dingkhinta


url: =Ka muhpak US Gamthu pawlkhat (1) ~ Awn Za Pau :: ZOMI DAILY\nposted on 20 September 2015 at 8:29 am Lomkholna: Article, Awnzapau, Theihhuai\nTua zawhteh huih dam zong limh nunh thei mahmah a singtehte ani ani in pulh cihtakin pulhpulh ta hi. Tua pen Fall or Autumn kici hi. December kha sungin atehte pulh siang kiuhkeuh in akungkeu tawh kibang linlian hi. Taaksing leh adang ateh pulh ngei lo singnam khatte\nlo buang sing khempeuh ateh khat zong om lo in ahiang ka semsam vive bek kimu thei hi.\nVuuk zong a munmunah kia ta a, singkung lopa khempeuh vuuk in tuamnelh thei zelzel hi. Tua bang hun ciangin mun khempeuh vuuk in tuamcip ahih manin mun khempeuh kaang pheuphau khin aa pat puanbu tawh kikhuh nelh ahih kei leh naupangte kimawlna vut kang pheuphau lak aa kisuan tawm singkung vive tawh kibang hi. (azom omlai hi…) Agelh: Awn Za Pau\nPrevious: US tungcilte’ theihhuai thu pawlkhat ~ Awn Za Pau\nNext: GZA: Meeting Sapna (Urgent 20 Sep)


url: =Gualheu ten misipte theihsiam ding :: ZOMI DAILY\nposted on 16 December 2014 at 5:54 pm Lomkholna: Article, Pautunthang\nMihing gamtatdan zia leh tong nam nih pha hi. Mi pawlkhat in khan leh gual ngai phadiak uh hi. Midang tawh kikhawlh nuamsa in amau kia in saw tom zolo uh hi. Picnic leh party a tuam tuam zong lunglut diak uh hi. Maingal uh ahihmanin mi tawh ki maingap baih uh hi. Tua ahihmanin lawm zong hau uh hi. Tuabang dan mite extrovert kici hi. Mi khen khat leu leu bel amau kia in om nuamsa zaw uh hi.Zum thei uh ahihmanin mi tawh ki maingap hakzaw uh hi.Lawm leh gual zong hau lo uh hi.Lawmte tawh hawhna khat peuh ah zong ciah ding gen pah thithe uh hi.Hih bang mite introvert kici hi. A theihnop dingin extrovert tawh ki lehbulh lian hi.\nIntrovert ten mi lakah pau tuh khollo lo uh hi. Tuamanin kamgual zo lo zawdeuh uh hi. Extrovert te adingin milak a om pen khuak recharge na namkhat hi. Extrovert leh introvert pen a telcian dingin hong ngaihsun ing. Extrovert ten introvert te a theihsiam ding kitangsam hi.\nIntrovert khempeuh mi zahkai hi khin sam lo uh hi. Kam tawm uh a, midang kiangah sawt om lo uh ahihmanin a zum ding zong kisa kha thei mah ding hi.Va hopih leeng zong hong sau don lo lai ding uh hi. Bang hang hiam cih leh introverts kici te a khuak mailam(frontal lobe) ah activity tamzaw hi.Tua ahihmanin midang tawh aki semkhawm thei khollo maths tuat khawng, laibu sim leh thu ngaihsut khawng nuamsa uh hi. Mipi tamna leh gamlum ngeingai sangin gamdai nuamsa zaw uh hi. Tua pen amau adingin lungsim recharge na namkhat hi.Introvert peuhmah mi zahkai leh khangual banlo dan khat a ngaihsut ding hi lo hi.\nIntrovert ten khangual khawlh nuam a sa lo hi kei uh. Ahizongin a khangual pawlh nop uh tuamdang deuh hi. Mi tampi ten a thupi lo ciamnuih khawng gen a nuih ziah ziah nuamsa uh hi. Introvert ten bel thutak zawdeuh ngaihsut cian a kitangsam te genkhawm nuamsa zaw uh hi.\nExtrovert ten a zawtna uh a manloh man un introvert ten a hua ding dan in ngaihsun thei uh hi. Hong hua lo uh a, na zawtna hangin lungdam mah mah uh hi. Amau mental energy in cin lo ahihmanin na zawtna khempeuh hong mang lo hi. Na kianga om nuam lo hi zen zen lo hi. Amau bekin a om uh ciang a tawldam zaw hi.Tuamanin na zawtna hong man loh ciang a tawldam sak nuam phot hi cih thei siam in.\nIntrovert ten zong lawm deih in ngai uh hi.Mi khenkhat ten introvert te midang a ngai khollo dan in ngaihsun uh hi.Tua pen ngaihsutna kibat lohman bek hi. Genteh na in; na hopih mun sim khat tawh khuasung ah kimu in hong hopih kei leh, “ki deih tak tak ei” ci thei ding hiteh. Ahizongin ama’ ngaihsutna ah kisak theih man hi khin khollo thei hi.Hong hopih lohna hang pen na kiho nunung pen khit uh a ciapteh tak nuamna aihkeh dahna a om nailoh man zong hi thei hi.Mi khenkhat a meltheihte tawh aki tuah ciangin nuih pelmawh ding danin ngaihsun uh hi. Pawlkhat in nuih banah khut kilen a kiho dingin ngaihsun uh hi. Ahizongin mi pawlkhat ten nuih leh kiho kuulsa khollo uh hi. Aki ho nunung pen uh leh aki muh kik kikal uah lungdamna ding a om loh manin nui lo uh hi. Dahna ding a om loh manin zong maigum tuan sam lo uh hi. Tua ahihmanin amau mel ngeina tawh kilang lel uh hi. Tua amau meel ngeina pen a hehdanin ngaihsut sak ding hi lo hi.\nInnkuan sung, pawlsung, lawm leh gual kal leh nasepna ah introvert te mi pongman lo dan in ngaihsun lo in amaute’ theihsiam zawk ding hoih hi.\nPrevious: AU, Sydney Khuapi-ah Gaalmattuak Honkhat\nNext: Tulaai Leitung Thuthang Tuamtuam Updates Dec 16, 2014


url: =Upna bulphuh itna hi :: ZOMI DAILY\nposted on 16 March 2015 at 3:32 pm Lomkholna: Biakna, News, SuanghDal\nMatthew 17: 20na ah, …ankamtang cia upna na neih leh mual kinsak zo ding cih thu na gen hi. Kuamah in mual kinsak zo lo ih hi manin leitung mite kuamah in upna ei le ei aa kinei masa lo ahihna kilang hi. Pasian ii pualam ah kuamah in amah le amah in upna nei thei lo ahih manin kuamah in mual kinsak zo lo hi.\nAhi zongin upna letsong ih ngah khit teh mualpi zah-a a lian ih mawhna Pasian’ mai pan’n kinkhia hi. Mual kinsak zawhna ding ei le ei aa vangliatna (upna) kinei lo hi. Thukham sawm ahi itna lah ei le ei aa kinei zo lo hi. Tua ahih manin Jesuh ong tatkhiatna hanga diktanna ih ngah ding bek ih kisam hi. Itna ka neih kei leh cih teh thukham sawm ka zuih zawh kei leh cihna hi pah ahih manin kingaihsun pha inla, kidawmin gamta-in kampau inla, LST sim kipanin, thungetna tawh kipan pha in.\nTua hi a, hong kipia letsong ‘upna’ tawh Jesuh ong tatkhiatna ah diktang mi na hih phot mateng itna a neilo itna a ngah lo mi na hi tawntung zaw ding hi. Ahi zongin tu-in thu-ummi Christians te in Jesuh sungah itna a nei theita uh hi. Banghang hiam cih leh a upna un mualpi sangin a lianzaw a mawhna uh kinkhia sak zo ahih manin, itna siangtho nei thei ta uh hi.\nTua sangin a lianzaw thupiang thei om nawn lo hi. Diktang mi na hihna pen upna tawh hi-in itna (thukham) tawh hi lo hi. Thumaan mi/ Diktang mi upna tawh nungta…Gal. 3: 11. Ci le sa itna panin a ngah uh diktanna hangin Jesuh\nKhrih mitsuan itna nei thei ta uh hi. Keimah in ka khensat kul lai inteh na cihcih laiteng Ephesians 2: 8na a “upna letsong” pen a ngah nai lo na hi hi. Ke’n um hi veng. Nang um lo hi ve cin. Tun ke’n umin sang hi veng, na cihcih pen mah upna letsong a ngah na hi hi.\nA up theina hihna pen upna letsong ahi hi. A letsong na ngah mana a sang thei na hi gige a, tua mah bangin a letsong a kipiak loh manin zong a um thei lo ahi gige uh hi. A taktak in ci lehang uplohna pen nang ma kibawl ahi hi. Nangma kibawl tawm le na sep thaman ii gah pen uplohna hi. Ahi zongin up kul thu khat na up lel theihna pen ahi ding mah hi a, sepna a kicih loh banah letsong kici zaw lai hi.\nPrevious: Tua Bel Kei’ Khuamial Hi Ve’n! ~ Rev. Zam Khat Kham\nNext: Zomi leh Politics


url: =TUPNA LEH NGIMNA - Zomi Adventist Innkuan\nLai-atsiam Katherine Anne Porter in: mipi 50% in koi lam zuana pai cih theilo uha, 40% in a pai nang mun uh a khensat theihloh laitak un 10% bek in koilai ah paiding cih a thei uh hi, ci-in gelh ngei hi. Mipi a tamzaw in tupna neilo uh ahih manin a tun na ding uh mun, a lak thei ding makai kisam uh hi. Tua ahih manin makai khat in mipite a ma tupna musak dinga, tua nungzui-in mipite a kalsuan pih theih pah ding kisam hi. Mipite pen a tunna ding mun uh muhsak ding thupi hi. Banghang hiam cih leh mite in a sinthu uh 89% pen muhna pan hi-in, 10% pen zakna pan hi-a 1% pen lawnkhakna leh a nam zakna tuamtuam pan hi, ci-in thungaihsun siamte’n gen uh hi.\nJohn F. Kennedy in a thugen-na khat ah: Kum 10 sungin Khapi tungah America-te America-te Khapi-tung tung ding hi, acih pen a haivai phial kampau ahi hi. Bangmah om nai takei leh zong tuabang tupna hong neihna tawh kizui-in a man amuh khak loh hangin America-te 1969 kum in Khapi tung hongtung takpi uh hi. Hihbang makai a neikha-te hampha sa mahmah ing. Makaipa in tupna ngimna nei-a, mipite’n zong lawptakin zuipah uh hi. Khapi tung tunding kitum vilvel kei leh a kitung tam! Huihlakah lentheih na ding kitum vilvel kei leh vanleng a om tam! Tupna om kei leh tunna omlo ding hi.\n1) Helen Adams Keller pen June 27, 1880 kumin Tuscumbia, Alabama, USA ah suaka, a suah zawh kha 19 a phak ciangin cina lua mahmah ahih manin tua-a kipan a mit leh a bil kizang thei nawnlo hi. Ahih hangin Manglai, French, Latin, German leh Greek laite siam mahmah hi. Radcliffe College pan 1904 kumin kuitungtakin sang man hi. A paaktatte’ gelh laibute a bu bupbupin lotngah hi. A piang bangbang a hoihlamin la thei ahih manin cidam lohna tampi kawmkal pan gualzawhna leh pahtawina tampi ngahin mi minthang mahmah khat hong suak hi. June 1, 1968 kumin Easton, Connecticut, USA ah si hi. A khan sungin leitung gam 39 ah khualzina, America President-te ahi Grover Cleverland pan Lyndon B. Johnson ciang tawh kithei-in mi minthang Alexander Graham Bell, Charlie Chaplin leh Mark Twain-te tawh zong kizawl hi.\n2) Sawltak Pawlu pen Tarsus khua-a piang (Nasemte 9:11) Judah mi (22:3) hi-a Zawma gammi hihna zong a suahlimin nei hi. Hebia lai, Aramaic lai leh Greek lai siam hi (21:40). Greek mi thungaihsun pu Athenodorus a 46 sih A.D 7 kumin Pawlu naupangno ahih manin Zeisu tawh kigual phial kha thei ding hi. Thuciamlui kum 4 sung sinin nal mahmah hi. Kum 10 a phak ciangin Mawsi thukhamte khiatzia leh letzia hong sin leuleu-in Siapi Gamaliel khutnuai pan hong khangkhia-a Pharisee hong suak hi. Kum 30 val a phak ciangin hong piangthak a (Nasemte 9), lungdamna thu taangko hong kipan hi. Thuciamthak sung-ah ama gelh bu 13 (a lian 87) om hi. Tuate sungah Abiahang 21 vei, Isaac 3 vei hel hi. Nasemte leh a laikhakte sungah Mawsi 13 vei, Davuih 8 vei, Isaiah 6 vei leh Adan 7 vei hel hi. Khasiangtho in thu-um mite-a ding na a sepsak dan nam 26 ban-ah Laisiangtho thu, Pasian thu, Zeisu thu, Vantung mite’ thu, Mihingte’ thu, Mawhna thu, Gupkhiatna thu, Pawlpi thu leh Hongtung ding nate’ thu a gen loh omlo hi. Dotna bekbek 250 nei hi. Thu thupi mahmah 65 bang hoihtak hilhcian hi. Thu gentehna (khaici, ling, bawngnawi, tai kidem mi) tuamtuam pen 134 bang gen hi. Sawlna 390 vei nei hi. Zawmah kumpi Nero in A.D 68 pawlin ngawngtan hi.\n9) John F. Kennedy pen Ireland ah kial a tun cianga South Boston, USA ah a lal Irish mite’ suan le khak ahi hi. May 29, 1917 in Brookline, Massachusett ah suaka RC pawlpi sung pan President ngah masa pen ahi hi. 1940 kumin Harvard pan sang mana, 1943 in tui galkap tum hi. Jacqueline Bouvier tawh September 12, 1953 in kiteeng uha, ta 3 nei uh hi. 1960 kumin USA te’ president 35 na hong suak hi. November 22, 1963 kumin Dallas ah mawtaw tawh a pai laitakin thau tawh kisuamlum hi. America President lakah a naupang pen khat leh a sibaih penin kiciamteh hi. Arlington han ah March 14, 1967 in kivui hi. Hih a han pen innkuan han bang phialin a zi leh a tate nih tawh zong kivui hi. A sanggam khat ahi Robert F. Kenedy (New York Senator, 1968) leh a sanggam dang khat mah ahi Edward (Ted) Kenedy (Massachussets Senator, 2009) te zong hih han mah ah kivui uh hi.\nSee also Changed Lives | Amazing Facts\nTags: Dr Kimpi, Qoutes\nPrev post Laisimna Thupitna\nNext post Elisha Paul: First Non-Zomi President of UMM


url: =ZOOMI,ZOOLAI LEH ZOONGEINA | VOICE OF ZOMI\nVOICE OF ZOMI\nZOMI AW-GING PAN KONG MUAK HI!!!HIH THUPUAK PEN JANUARY,2012 KUM IN ONG KIPAN KHIA HI!NGIMNA BULPI-IN=ZOMI TE IN A SIM THEIH NGIATDING ZOLAI TAWH HANCIAM IN,ZOMI SUNG THUPIANG LEH,LEITUNG THUPIANG TE,HANCIAM IN ONG KI SUAK SAK A HIHI!MUNDANG TE AH KAWLLAI ZONG KISIM THEILO AA,TUA TE AA DING NGAIHSUTNA TAWH ONG KI HANCIAM A HIHI!!!LUNGDAM (VOZ.OWNER)\nZOOMI,ZOOLAI LEH ZOONGEINA\n1.ZOOMI TE PIANNA THU\nBy,Pr.Dr.Cin Sian Pau\nLeitungah Pasian in,mihing na bawl a,tua paniin,mihing ong piangkhia ahi hi.Adam tapa uubel Kain in,anaupa Abel a thah khit ciangiin,Pasian in Abel tanggiin Seth pia hi.Pasian in,Adam pan Seth tungtawninn,khangsimna bawl hi.Adam pan Noah(Tuicim Tun)dong,khang sawm pha hi.Tuicim tun ciangiin,leitungah Noahte’ innkuan bek nungta ahihman iin,leitung mikhaangkhat bei-in,Noah sun sungpan khaangkhat ong ki pankik hi.Noah in tapa thum nei aa,She,Ham leh Japheth te ahi hi.\nAsia minam te’ pu iin,Shem hi,ci-iin,Laisiangtho siamte’n iin gen hi.Shem suan leh khakte pen,aci uh sanngo zaw uh a,atam zaw iin Asia continent ah tengg uh hi.Tua hi a,Shem suan leh khak sungpan iin,Zoomi ihpu ihpa te’ in,Mongot minam sung pan hong piangkhia Mongolia minam ahi uh hi.Kum 1800-1400BChuam sungiin,Jo Chief(Zoo Ukpipa)in Shansi mualtung gamah,khua satiin,Jo State(Zoo Gam)piang sak hi ci-in,Zoo tanggthu sungah ki mu hi.Kawlgam ihlut ma iin,Segam laizang,yangte leh khuangho gun kikal ah,Mongolia minalm te tawh aki tengg khawm a hi hi.Sengam pan in ihpu ihpa te’ iin,Tibet na zuan uh aa,tua lai ah zong,sawtpi mah na teeng uh hi.\nZoomite’ in,Sngam,Mongolia pan paikhiat khit cingiin,Sengam leh Kawlgamgi Hukaung mualkuam ah A.D 400 in\ntungkhiny ta hi.Kum zolom 11 hun lai a ki gelh,Pagan mualsuang tungah,zoomit’ te’n na,Zogun kuam zong na ki hel hi.Zomite’ in,kum zalom 14 pan 19 sungin,Shan,Manipur leh kawlte’ hongdo napan suahtak na dingin,khamtung gam kici Zoogam lam manawhin,damdam in alal kawikawi uh hi.\nUNO thukhensat na DPI/1316-03025 November 1992-9m tawh ki zui-in,Zoomit’ in kawlgam,Indiagam leh Bangladesh gam te ah ki khenthaangiin,teengkhin aa,letung minam lakah minam khat in,ki ciamteh khin hi.Tua ban ha,kum 2011unrepresented Nation and People Organization (UNPO) ah zong member khat in,ki hel khin hi.\nTibet pan,kawlgam ah lalkhia leuleu iin,kalwgamah kili hi.A.D 800 kum pawl in,kawlgamah Zoomite kiteeng khin zo hi,cih thu kua ma nial theihloh ding zahiin,Shanmite khaangsiam na sungah ki tel takiin ki ciamteh hi.\nZOOMITE KHANGSIMNA(PASIAN PAN)\nYaweh'(Pasian )tapa Adam(Luke 3:38 Adam pan Pasian pan,Topa zeisu Khansimna)\nAdam'(4004BC) tapa Kain,Abel,Seth\nSeth’ tapa Enoch\nEnoch’ tapa Ka-inan\nKenan’ tapa Mahalalel\nMahalalel’ tapa Jared\nJared’ tapa Enok\nEnok’ tapa methuselah\nMathuselah’ tapa lamek\nLamek’ tapa Noah\nNoah’ tapa Shem,Ham,Japheth(luka 3:38)\nShem’ tapa Arpaksad(Arfasat zong kici)\nArpaksad’ tapa Shelah\nShelah’ tapa Eber\nEber’ tapa Peleg,Joktan(Joktan in tapa 13 nei,13na pa Jobab)\nPeleg’ tapa Reu\nReu’ tapa Serug\nSerug’ tapa Nahot\nNahor’ tapa Terah\nTerah’ tapa Abraham,Nahor,Haran\nAbraham(2111BC) tapa Isaac\nIsaac(2011BC) tapa Esau,Jacob(Isaac kici)\nJacob’ tate 12 sungpan 11 na Joseph\nJoseph’ tate Manasseh,Ephraraim\nEphraraim’ tate Suthel\nSuthel’ tapa Birenda\nBirenda’ tapa Jahat\nJahat’ tapa Eleah\nEleah’ tapa Tahat\nTahat’ tapa Jabadah\nJabadah’ tate Suthellah,EzerahHeadah,Beria,Seerah\nSeerah’ tapa Repha\nRepha’ tate Telah,Tahan,Ladamah\nTelah’ tapa Dokima\nDokima’ tapa Jhoram\nJhoram’ tate Ela,Khamlai\nEla’ tapa Elisa\nElisa’ tate Honglui,Shanum\nShanum’ tate Darah,Jodah\nDarah’ tapa Amihundah\nAmihundah’ tapa Eliasamah\nEliasamah’ tapa Benainah\nBenainah’ tapa Hosea\nHosea’ tate Gunlung,Jehoram,Iskarah\nJehoram’ tapa Joshep\nJoshep’ tate Himalah,Jhua\nJhua’ tapa Kukuah\nKukuah’ tate Hogdoviah,Boazah\nKimengah’ tate Tibe,Barakka\nBarakka’ tate Misingbei,Khasungah\nMisingbei’ tate Sulmurah,Kangpha,Tmangpha\nSulmurah’ tate Jopha,Bhutta,Huchin\nJopha’ tate Sakem,lasah,Jacho\nLasah’ tate Luso,Hilel\nLuso’ tate Tirza,Tapua\nTapua’ tate Luza(luse),Buza\nLuz'(Luse) tate Zo(Jholam,Jo,Cho),Makhirah\nZo(Jholam,Jo,cho) tate Kip Mong,Khin Zo,Lai Do\nKip Mong’ tate Tuah Ciang,Chin Hill\nTuah Ciang’ tate Ni Veng,Sin Te,Lam lei\nLam Lei’ tate Hau Zel,Do Sel,Ciang Khawl\nCiang Khawl’ tate Lei Mang,Ngaih Te,Ciang Tawi\nLei Mang’ tate Kip Mang,Mang Vum,Mang Te\nKip Mang’ tate Naw Phut,Luh Mang\nNaw Phut’ tate Naw Song,Suang Kop\nSuang Kop’ tate Phut Mang,Phut Song\nPhut Song’ tapa Kop Siam\nKop Siam’ tapa Song Thu\nSong Thu’ tate Sung Mang,Za Khai\nSung Mang’ tate Song Kip\nSong kip’ tate Kip Siam,To Hin\nKip Siam’ tate Tawm Ging,Gual Nam,Taang Pua\nTawm Ging’ tate Gui Zam,Lam Hang,Mat Vung,Nei Lai,Sim Hang,Zom Lun\nBeh leh Phung kan nuamte’ in,Pu Zo panin,ei khangtangthu ciat,Zop ding a hi hi.\nSia Peter Gin Khan Do’Kaihkhop,ZOLUS Journal kum 16 cin Special Issue,No.15,2011 pp.97-100 sungpan kila hi.\nDr.Vum Son (Zo Historytawh etkak leng,Noah hun langsiah kibang a,Noah hun pan hong kilamdang hi.\nNoah’ tate Shem,Ham,Japhet\nJaphet’ tapa Tibeto-chinese\nTibeto-Chinese’ tate Man,Karen,Tibeto-Burman,Tai-Chinese\nTibeto-Burman tate Tibeto-Himalayan,Assam-Burman,North Assam-Miahumi\nZo’/Meitei tate Asho,Sho,Masho,Mizo,Laimi(Pawi),Zomi(Paite)\nZomi’ tate Kip Mang,Cinn Hil\nKip mang’ tate Nawphut,Naw Shong,Song Thu,Sung Mang,Song Za\nHih bangin,na ciamteh hi.Khat leh khat ki mawh sak nop na hilo iin,akan nuam te’n ih etkak theih tek na\nding deihna tawh hong ki suakkhawm sak zaw hi.\nHih tawh a ki zom at to lai ding hihang!\nHih pen, Lai mai (1) na………………..\nWritten by ZOMIzomi Posted in THU KHOL NA PAK\nZOLAI AW PHEI SUAHNA APNAKI PHUAH THEI TAN KHAT ZOLAI BU\nVOICE OF ZOMI -ZOMI AW-GING\nMAN HOIH TUAMTUAM\nNI LEH KHA KUM TE ET NA\nMIPIL TE IN BANG GEN!\nKawlgambup sungah Union Army khatbek om Huaihau\nIH LAM ETET PENGLAM 3 VIDEO KI NGAHNA DING TE\nZCD/ IRI PAWI AH PAI\nZCD,UNA LEH DAW AUNG SAN SUHKYI KI MUHNA NEI\nZOLAI KUM 100 PAWI KIBAWL DING\nA PHAWKHUAI NI THUPI TE\nGULLU MUAL TAWH KI SAI\nKAWLGAM MITE LEH KAWLGAM KHUA HUN\nLEITUNG THU PIANG TUAMTUAM\nMALAYSAI KHUA HUN\nTHU KHOL NA PAK\nZOGAM LEH MINAM THU TE\nZOMI SIAM SIN TE THU\nZOMINAM TE NI THUPI TE


url: =THUKLAI KHUA TAANGTHU - Laibu Saal\nHome > Zogam Khua tuamtuam te Thu > THUKLAI KHUA TAANGTHU\nTHUKLAI KHUA TAANGTHU\nAsung a-om thute in,\n1.Thuklai Khua tangthu.2. Thuklai Khuami Christian upna a -um masa Pupi (5) te Thu le\n3. Thuklai Hight School tangthu.\nThuklai Khua Thu\nThuantak le Vomhzang pan Lophei pawl le Limkhai pawl inn a tuan zawkciang Khuasak pawl le Thuklai pawl teng ki om khawm lai hi.\n1720 kum pawl in Pu Suum Seal lampui in Thuk Lai suan teng in Muipi khua sat uh hi. Hi bangin Muipi khua sat a, a teenna mun taw kizui in Muitung, Muinuai, Muikhua, Muidam, Muisaang ci in hawng minte zongh hong piang hi. Ahizong khat vei ciang Pu Thuk Lai min law natu ngaisutna taw Muipi min bo sak in Thuklai khua kici zaw hi. Mikaang ngamkeau ngalte Khuasak hong thet ciang Khuasak a kipan Sizang mite in Thuklai khua buhna in kinei a, Phaipi, Zo, Beallei cina mun teng ah kiteang ngei hi.\n2.Thuklai pan Tapidaw, Asuakcil Ih Pu (5) te Omzia Atom\nThuklai khua pan tapidaw suak masa bel teng ii tapidaw suak kum 100 cinh poaipi 2013 April tuibuak poai sung ki vawt tu hi. Khamtung ngam bup pan tapidaw suak masa bel sia Pu Pau Suan le Pu Thuam Hang te nupa hi aa, Haka pan kua, Falam pan kua teng ci in ki ciamte ki son ahihang, Thuklai pan tapidaw suak masa teng ii kum 100 cinh jubilee theng tu hi peetma zo aa, akua tatak teng ci sia a son thei vaset a om bua hi. Tua ahikom, 2010 Thuklai Tuiphum Pawlpi ii kum cinh thu zaaksakna report sung pan anuai a thu teng kong kai khawm hi.\n1. Pu Kim Lian :\nPu Mangzong belephung sungpan hi a, Pa Thang Ko Ngin ii apu, Pu En Ko Thang taw ki unau hi. Pu Lam Thuam in, tapa 3 le tanu 2 nei a,\nPu Kham Ngo\nPu En Ko Thang\nPi Uap Cing\nPi On Dim\nPu Kim Lian ahi hi.\nPu Kim Lian sia, Pu Mangzong belephung sungpanma ahi, Sialto baangkua pan Pi Cingh Huai taw kiteang a, tanu Ciang Khua Cing nei bek hi, ci in, kiciamte hi. Kawl, Tuimui khua ah tai a, tualai ah thi, ci hi.\n2. Pu Son Lam:\nNgawn ngam pan hi a, Khautaan belephung sungpan piang hi . Apu sia, Pu Thang Bel hi a, Pu Hautong te Pu Vum Kam inn pan khang khia hi. Zi nei a, Pu Huat Vum ni te khat taw kiteang ki ci hive, a min kikat saan lai hi. Suanlepaal nei ngawl ci in kiciamte hi. Kawl, Tuimui khua ah tai a, tualai ah thi, ci hi.\nAsuapui sealte sia:-\nPu Vum Cin, Pathein ah Laithiangtho saang ka a, tualaima ah zi nei in thi, ci hi. (Zomite sungpan Laithiangtho sang ka phit, ci in kiciamte hi)\nPu Thang Kam (Suapui Kam Nang’ tappa hi)\nPu Seal Vum (Innmong)\nPi Ngin Cingh (Syapi Lam Za Tinh’ nu hi)\nPi Cing Cingh\n3. Pu Son Suan:\nSaizaang pan hi a, Neinguup belephung sungpan piang hi. A pu, Pu Kip Neek hi a, a khua pan Kawl ah aki zuaksuk tu in, aki paipuilai in, Pu Tunngo belephung sungpan Pu Lun Vum in tanh a, Pu Lun Vum’ inn pan khangkhia hi. Pu Son Suan’ ta, Pu Thuam Khai hi a, Pu Thuam Khai’ ta, Pa Suan Za Pum hi. Pu Son Suan, atapteng :\nPa Suan Za Pum\nPa Suan Thang\nPa Suan Ko Cin\nNu Suan Ko Cing\nPa Suan Cin Thang\n4. Pu Am Suak:\nKawlte hi a, Pu Za Khup’ innpan khangkhia hi. A zi sia, Zuung khua, Samte belephung pan hi. Tapa 2 le tanu 1 nei a, Pu Thuk Kham’ inn ah om, ci hi. A zi min, Pi Cingh Luan hi.\nA tanu : Pi Vung Zam (Ngoai)\nA tapa : Pu Vum Ngo ( Thingtom thei, tuitha thei lalel, ci.)\nA tapa: Pu Khup Khua Thang (Pu Za Khup atap hi) pil mama. Japan ngal sung siphu levi seam a, tua hun sungma in, TB natna nga in, thi ci hi. Pu Vum Ngo sia a tui thakna pan Japan ngalkapte 5 taw ki si a, a naam toai sia taw Japan ngalkapte vau thathong nial hituak a, Japan ngalkapte in, mawngpheang ah that, ci hi. Pi Vung Zam te nuta sia, Saknuung ateenna ah Bomb tang in kha a, thi ci hi. Pu Am Suak sia acina in thi hi.\n5. Pu Zong Thuam:\nSaizaang pan hi a, Pu Nei Lut suanh Hau Ngiak belephung pan piang hi. Apa Pu Song Thang hunlaipan Sizang ngam sung ah hong theng a, Suanthuk belephung pan ukpi Pu Kam Lam inn pan khangkhia hi ci in ki ciamte hi. A zi sia Pi Son Dom hi a, tanu Pi Dim Cing bek nei hi. Pu Zong Thuam sia, atha hat angalpal pasal khat hi a, khua sung ah inn mun pha le lo ngam, thinghak pha nano nei hi. Thuklai khua pan a piang Sizang ngaknu mealhoi a aminthang Lia Neam Mang hong thi luilam a, tangval akisim peuma khuangai tek ahikom Lia Neam Mang’ thivui ni, tangvalte in tatsat peu ngawl thaukap tawntung a, thau puansia mithite innkhum tung ah tu, ahikom inn kaang a, inn 12 kangtum pai ci hi. Pu Zong Thuam in, ama inn pan nasiatak in mei phel a, ama inn pan mei kuang thimsak hi. Ahihang meisa in ataksa kang up ahikom tua tawma in thi hi. Tulaitak, Pa Kham Do Cin te Pu hi. Zong Thuam Khai, Zong Thuam Cin, Zong Thuam Do Pau te in tap hi. Atanu Pi Dim Cing sia tanu 4 le tapa 1 hing hi.\nPi Zaang Cing\nPi Vung Huai\nPi Cingh Nuam\nPu Thuam Khai\nPi Son Nuam cite hi.\nPu Thuam Khai’ tapa sia Pa Suan Za Pum hi.\nNote: Thuklai Tuiphum Pawlpi, kumcin thu zaksakna (2010) sungpan ka lakkik ahihi.\nPosted by :- Thawngno\n3.Thuklai High School Tangthu\nNidang in, Khamtung, Khuasak khua ah, Middle School khat ki hong ngei hi. Ahi hang, Khamtung ah, Kawllai sin kul bo ci in,Mangkang Kumpi te in 1925 kum ciang, Zolai bek sin sak ahi ciang, Tan li dong in ki khiam suk kik hi.\nJapan ngal ma in, Khamtung ah, Ngal Kap Mangpi , Major Moore in Chin Hills Battalion ah , Commanding Officer ( Tatyinhmu) hongseam a, Thuson Mangpi sia, Mr. Naylor in seam hi. Moore Mangpa sia, Scotish te hi a, Zomi-te hong it mama hi. Chin Hills Battalion a ngalkap seam ngei peu ma pilna khat tek he a, thiam sak hi. Lettama, thing-at, ngankhoai,lothaw ci bang hilh a, pension a lak ciang, a mate le a mate, nuntak theina tu ngaisutna hi.\nNgalkap Mangpa, Moore leh Thuson Mangpipa Naylor sia a thinsung khat ah ki lem ngawl tawntung hi. Ni khat, Moore Mangpa in, Khuasak khua ukpipa, Chief Lian Thawng mun ah, Mangpipa mun ah sanginn hong piaknatu ngen in ci a sawl ku hi.\nII. Sanginn Nganatu Thu Vaihawmna\nChief Pu Lian Thawng zongh, Naylor Mangpipa tawh ki mu hi. Pu Lian Thawng in:\n“ Nidang in, Khuasak khua ah, Kawllai sang tan sali dong om a, tampitak phattuamna kinei hi. Khamtung ah Kawllai kisin nawnngawl ahiman, pilna sia khangto ngawl ahi ciang Khuasak khua ah, Middle School khat hong hon sak kik le te, ci a hong ngen nuam kahi hi” ci.\nNaylor: “ Primary School teciang sia no Zomi-te a tu kicing zo hi. Lothaw na tupo , Zolai tanli ciang he po leu te pha zo hi. Laikung laite kul ngawl hi. Subedar Major Pau Cin, en vele , Zolai tanli zongh sin na zia? Tu Subedar Major bang nga ih ve.”\nPu Lian Thawng: "Tasia hang ma hi ve aw, Middle School ka dei sia, Ka Pano Pau Cin bang Middle School ahibua le High School ciang nana theng le tu sang a zalian zaw, a sang zaw, khang to tu a General dong zong suak thei lai tu ve."\nNaylor: “ Tua le nang High School ciang sin le te bang seam tuni?”\nPu Lian Thawng: “ Bang hang maw, High School ka onh zawk ciang, College pai tu , B.A degree ka nga zawk ciang, Nang ma bang ma Mangpi ( District Commissioner) seam tu khi nga.”\nNaylor “ Nang, kei ma bangh a Mangpi ( D.C) suak tu maw?" ci in ngau ngengu hi.\nPu Lian Thawng: "Bang hang seam thei ngawl tu k'hi? Nang zong seam thei ih vete, ka pilna, ka laisinna tawh kizui a seam thei lel ngawl tu k'hi? Kei zong seam thei mama lel tu khi ze!”\nPu Lian Thawng sia, Tedim Vuandokte, (Sub-division Commissioner) ih nasep a ki laih ciang, Confidential Report sung ah, Chief Lian Thawng sia, pil hi, a kitakhuai chief khat hi. A minamte a tu deisak a, a ngam khantona tu a hanciam pasal khat hi, ci in report ki pia hi.\nIII. Khuasak Khua ah Middle School Honna Thu\nJapan ngalkapte India simtu in hong pai to ma in, Tiddim khua Vuandok pa Kelley sia, Levy te vai in buai mama hi. Thangdung ah lam ki zik hi.Tua laitak Chief Lian Thawng in Laihilh Saya Khai Khaw Lian(Khuasak), Saya Khai Khaw Thang(Thuklai), Saya Sein Lian(Limkhai) te sia Levy sung ah, hunciamte(Time keeper) naseam in om sia mu hi. Pu Lian Thawng in hi bang a laihilh thei te, a ma te pilna zangh ngawl a mundang a sep sia pammaih sa mama hi.\nSizangkual, Ukpite le, Hausa Upa, Sang Saya te le, thu he zaw hiat tu peuhmah Khuasak khua, a inn ah sam in kikhopna nei hi: “Maisang ih Sizang minamte a tu ka ngaisut ciang, High School khat ih nei tu sia, kul mama sa k'hi hi. Tu in laihilh thei tu Sangsaya om tinghtengh hi. Sangpatang tu zong om hi. Tua ahi ciang, tu laitak in, High School khat hong leang pha ngawl tu ziam" ci in, ama ngaisutna pulak hi.\nTua ni in, “Siyin Education Board" ci in Sizang sung sang nga theina tu ki vaihawm hi. Tua Siyin Education Board te in, sang hon theinatu in, Tedim Vuandokpa Kelly tawh kimutu in Pu Lian Thawng ma sawl a, a ma zong a zing sang ciangin, peang in Tedim pai suak paih hi. Tedim pan Vuandok pa Kelley mun ah, Khamtung ah Sanginn kisapna, Sizang minamte ii pilna deina, Khuasak khua ah High School khat honna tu thu son puih hi. Vuandokpa zong thukim a bang teng ki sam tu n'u ziam? ci in dong a, laisimbu-textbook, laibu-notebook, laikung cite sazian hong ngen paih a, a kisamteng India ah hong vaithaksak paih hi. Pu Lian Thawng, Khuasak athetpo ciang, Vuandokpa tawh a kimuna teng le, Vuandokpa ih, private sang khat hon theinatu a thungana teng a inn-ah, Sizang Upate mun-ah son kik hi.\n1st June 1943, ni in Khuasak khua ah Siyin Education Board te in Private High School khat hong hi. Tua sung ah laihilh teng:\n(1) Saya U Khai Khaw Lian, Khuasak, Headmaster,( Nung sang ciang Deputy Inspector of Schools)\n(2) Saya U Khai Khaw Thang, Thuklai,( Dr. Suang Za Pau ih pa,)(Nungsang ciang J.A,T)\n(3) Saya U E, Pau Za Kam, Khuasak, (Nung Sang ciang, State Education Officer)\nPreparatory IV Standard Class, V Standard Class le VI Standard Class ciang ki hong zo bek hi. Tua hun lai in, Tan 6 ong sa, sangpatang om ngawl hi. Tua sang hon phit lai a sangkahte sung pan, Major General Tuang Za Khai, Colonel Son Khaw Vum, Major Cin Khaw Mang, State Law Officer Grade I. U On Za Nang, Law Officer Grade I U Lian Za Nang te kihel hi. Japan ngal hong theng paih ahi ciang, tawmvei sang kikhak hi. Japan ngal ma India ah, Kelly Mangpa in Khuasak High School a tu hong vaithak sak sia ngal sung teng India ngam Aijal Post Office ah kikeam a ngal zawk ciang Khuasak hong theng pheang hi. Laihilh Saya U Pau Za Kam sia India ngam Shillong College ah pai hi.\nIV. Thuklai High School Hong Pianna Thu\nSizang sung a laisanbeltu in, Thuklai khua ah tua High School sia ki tua kik hi. Panglong Conference ah Bogyoke Aung San tawh a kimu Pu Vum Khaw Hau in Khamtung ah, High School kisapna thu nasiatak son hi.Thuklai khua ah Private High School khat Sizangte ih honna thu zong son hi. Bogyoke Aung San in Mangkang te ii vawt zawk ngawl sia kei kum nih sung hong vawt tu kahi hi, ci in kamciam pia hi. Kawlngam suatakna nga ma, 1947 kum in, “Khamtung, Thuklai khua ah State High School khat sanction ki pia hi" ci in Radio sung pan hong kizasak a, a kuamapo ki lungdam tek hi. State High School Thuklai ah, Tedim ngam sung pan kuama sangkah tu hong pai ngawl ahi hang, Haka, Falam pan in hong kah hon hi. Mundang te in, High School ngen ahi hang, sanginn om ngawl, sang patang om ngawl sia High School ki pia thei ngawl hi ci in, kipia paih ngawl a, dadam in Myone sim High School khat tek ki koih pheang hi.\nYangon Siyin Baptist Church , Silver Jubilee Magazine (2005) sung ah Sayapi U E. Pau Za Kam ih at "OPENING A MIDDLE SCHOOL AT KHUASAK” sia bulphu in kong suak sak kik hi. Original a dei te in a tuam in vaitha ta un.\nA tung ah, ki-at-na sung telngawl om le a tuam in hong dong leu te maw.\nHang Za Pome.\nSource ; Pu Thuklai Suanlepaal.\nPilna Thu Taangthu Zogam Khua tuamtuam te Thu\nItem Reviewed: THUKLAI KHUA TAANGTHU Description: Rating: 5 Reviewed By: Cinpu Zomi


url: =Zogam leh Zomi te ading in nasepna gah pawlkhat\nDear Zomi ulehnau,\nTutung in USA pan Zogam leh Zomi te adingin itna leh lainatna tawh akhatvei kaciahna sungah Topa nasepna te pawlkhat hong tangko nuam ing , Pasian minthanna ding hita hen.\nAdiakin Zomi Pasian nasem te adingin thu hongngetsak khempeuh te tungah lungdamna thu hongtaangko masa nuam ing, Leitung gam tuamtuam a om Zomi khempeuh in Pasian itna tawh khut kilen a inasepkhopna te thupi sa mahmah ing.\n1. Feb 27 zingsang nai 1 in Yangon ka tunga, Feb 27 nitak naikhat ciangin Kalaymyo katung suak hi. Akhat vei ciahna ahih manin Zomi makai pawlkhat leh ulehnau pawlpi leh Convention zum ten lungkim huai takin hongdawn uhhi.\n2. Feb 29 ni in Sawbua khua ah KZBA pawipi sim dingin kapai a, Sawbua Tuiphum biakinn pi athak sitset ka mu a, kum 2001 lai in itna leh lainatna tawh biakinn thak adingin piakkhiatna kabawlkhakna mun ahih manin kalung kim mahmah hi.\n3. March 2 ni in kapawlpi Bethel Zomi Tuiphum biakinnpi ah nekkhawm kapia thei a kalungkim mahmah hi.\n4. March 3 nin in Tedim gam Suangsang khua katung uh a mi 13 Kalay pan ka pai thei uhhi, khuazang bup in hongdawn in nitak in khuazang bup in kikhopna kinei a Topa in alamdangin na hongsem in tha kingah mahmah ciat hi.\n5. March 4-7 sung in Lalta khuabup kipawlkhawm in Crusade leh thusinna kinei a, hihpen Lalta khuami Malaysia leh USA a om mi mal 33 in itna tawh mapankhopna hi in pawlpi kuamah kideidan hetlo nasepna hi a, Topa in zong nahoih napha tampi tak hongsem in Topa tungah lungdamna thak leh thathak ngahna tampi in hongnei thei hi.\n6.March 8-11 sung A 7 veina ZBCM GM pawipi Kalay ah om ing tualai tak ah zumlam aten deihsakna tawh nitak nih Pasian itna thu kataangko thei a Topa Khasiangtho in nahong sem in khitui luang ziahziah in mi tampitak Topa tungah athak in ki apna hongomthei hi.\n7. March 13-16 sung a 2 veina GZA pawipi Tedim ah ka kihel thei a makai pi te deihsakna tawh March 14 nitak thugenna hongpia in Topa in alamdangin na hongsem in kalungdam mahmah hi. March 15 ni in Sun hun in Zomi leh Maban cih thulu tawh thusunna zong hongnei sak uha, kalungsim sungah Zomi te maban ding kangaihsutna om teng\nkasungkhia thei a kalungkim mahmah hi.\nKa thusunna atom kim:\n1. Zomi ten imakai te thu zui phot phot dih ni.\n2.Zomi te dinmun pen lolai a buhdan in kangaihsun a amin masa amin\nnunung i om ding a ahizongin ivek in imindong ikingak ding a ,\namin masa teng ikaihkhop kul dinga amin nunung teng kingak lailai ni\n3.Zomi te tenna khua khempeuh ah Hausa leh pawlp khempeuh ah lai\nikhak dinga kuamah akinusia omlo in ma ipankhop kul ding hi.\n4.Mun khempeuh ah mikim muhtheih dingin laisuan i koih kawi kawi ding hi.\n5. Biakna makai te leh gamleh minam makai te pen thu ikum kum ding\na i Zomi te maban hong namtui leh hongtaang mahmah ding hi.\n6.Mimal kitelkhialhna te hangin minam sung nasepna ah kitelkhial kei ni.\n7.Dinmun kician nei phot phot ni in tuakhit ciangbek in minam dang te\ntawh hoihtakin kipawlkhopna bawl pan ni.\nHih atunga teng kalungsim sunga om kathu sun te hi.\n8. March 17-19 sung Global Myanmar Ministers Alliance Conference Kalay ah om in Zomi Pasian nasem mi 400 hongpai thei hi, tuateng ah A leader and His vision cih thulu tawh thusinna kanei thei a kalungkim mahmah hi. Hih pen Dr.Khaipi USA i vision leh makaihna ahihi.\nTutungin Innlam kaciah sungin ka pianna khua Tauleng khua ah nai thum sung bek ka ciah man adangteng pen Pasian leh Zomi te adingin kahun pia kahih manin kha khat sung ahih hangin nikhat ninih dan in kangaihsun hi.\n9. March 20-23 sung Yangon ah Pasian itna thu pulaakna ding te ah zong Topan hong makaih nadingin thungetna kalunggulh mah mah hi.\n1. TBCY ah March 23 ni in thutomgenna hun hongpia uh a , biakinn thak neihzawh kakhatvei kikhop na ding hi in kalungdam khol mahmah hi.\n2. Agape Zomi Baptist Church ah zong March 23 ni in Speaker dingin hongseh uha Topa kammal tawh thapiakna nuamtakin neihding kalunggulh mahmah hi.\n3. Full Gospel ah zong March 23 ni mah in Topa kammal pulaak dingin hongseh uh a Pasian hongitna kammal te pulaak ding kangaklah mahmah hi.\nTutung in Zogam leh Zomi te adingin nuntakna limci takin Khakhat sung kapiak theih pen kalungkim mahmah hi.\nTutung gam dang pan Zogam aciah pak te :\n1. Rev. Pau Khan Khai - USA pan.\n2. Mrs.Dr Do Kham te nuta teng - USA pan.\n3. Dr. Hau Za Cin - Singapore pan.\n4. Pa Hang Khan Lian - Singapore pan.\n5. Pa Pau Khan Khup - Singapore pan.\n6. Pa Khawm, Lay te nupa -Singapore pan.\n7. Rev. Pum Za Cin leh alawm te nih Norway pan.\n8. Rev.Dr.Kham Khan Khai- USA pan.\n9. Paul Pau te nupa -Thailand pan.\n10.Rev.Dr. Gin Khan Khual - UK pan\n11. Rev. Dr.Luai Cin Thang leh lawmte mi 7 - India Minipur pan\n12. Rev. Suan Khan Thang leh lawmte mi 7 - India Mizogam pan\nKatheih pak teng hi , adang aom lai leh hong genbeh un.\nTulaitak Zomi te adingin Minam khanlawhna hun ahihi.Pasian bawl Zomi te pen Pasian in minam dangte tawh akibangin hong lamto nuam ahihmanin khanlawhna hongpiangsak hi a, kitelkhialhna pianna ding\nhi lo in kipumkhatna pianna ding ahizaw hi.\nZogam leh Zomi te adingi zingsol hongtaang tading a denciangin\nilungdamna honglian mahmah ding hi.\nIkalsuanpih ding thu:\n1. Ki pumkhat ni.\n2.Ki maisak ni.\n3. Khut kilen siam ni.\n4.Makai te thu zuizo ni.\n5.Khatleh khat kimuang ni.\n6.Mimal vai ah ding lo in minam adingin ding siam ni.\n7. Thu saupi enkawm sa in kalsuan mainawt ciat ni.\n8. Dinmun kician neihsawm ni.\n9.Ei leh ei kipantah ni.\n10. Topa tungah lungdamna ko siam ciat ni.\nTopan Zomi te thupha hongpia tahen.\nInnlam ciahna sungah nuam asa mahmah ,\nRev.Pau Khan Khai


url: =Singapore gamsung ah IS tetawh akizom numeikhat leh pasalkhat kiman :: ZOMI DAILY\nposted on 7 September 2017 at 8:47 pm Lomkholna: News, Sawltak, Singapore, World\nSingapore gamsung ah buaina abawlsawm migilo Terrorist tetawh akizom mi 2 kiman hi ci’n Ministry of Home Affairs (MHA) te’n tuni Thursday (September 07) ni in genkhia uhhi. Tua akiman Singaporean gammi tepen numei khatleh pasal khat ahihi.\nSingapore gamsung ah ngongtatsawmna vai hangin “Internal Security Act (ISA) for terror-related activities” tawh mat athuak uh ahihi. Tua akimante pen kum 23 aphakhin Shakirah Begam Abdul Wahab kici numeikhat leh kum 34 aphakhin Imran Kassim kici pasalkhat ahi uhhi.\nMinistry of Home Affairs te’n tuni News Release abawlna ah Imran Kassim kicipa pen Singapore gamsung aom Logistics Company khatah Managing Director aseplaitak cihi. Ahi zongin IS te’ Propaganda in nathuzawh in, nalunglut khamawk hi.\nTuapa ii sepsawm pen IS migilo tetawh kipawl in Singapore gamsung Singapore Armed Forces (SAF) Personnel te doding cih ahihi. Tuaban ah Hostage in matzawh aomleh kemcip in, Singapore kumpi tungah sum tampi tawh kitansakding, tua sumte pen IS te kisapnana ah zekding cih himawk hi.\nHihpa pen abeisa hunsungahzong Syria gamsung aom IS galkap tetawh kikhawl kithuahding, IS galkap tumding in nihveibang aki thawingei cihi.\nAbeisa 2014 February khasung in anasepna Logistics Company panin nasepvai tawh Syria gamsung ah ki zinsak hi. Refugee Camp sung aom te huhna apuakding, Humanitarian Aid ahawmding in apai uh hi a, tuahunsung inzong khatvei IS tetawh kizopsawm himahleh lemsak zolo hi.\n2015 March khasung inzong IS makai tetawh kizom in, Syria gamsung ah bangci luttheihding ci’n lampi azon kawikawi hangin, lemlo leuleu hi. Tuabang kawmkal ah Social Media tungtawn in Accounts tuamtuam bawlkawikawi a, IS te gamtatna te panpih mahmah hi.\nAlawm agual tezong IS thu bekbek genpih in, alunglut theihtheih nadingin zolzol hi. Tuabang in IS te ahoihmuhnalam bekbek agengen, azolzol ciangin alawm te’n Singapore kumpi thunei te tungah Report nabawl uh a, tuapan in aki mankhia ahihi.\nRelated: Migilo te’n Rocket thaupi tawh Singapore kapsawm\nKum 23 bek aphapan akhatzaw numei Shakirah Begam Abdul Wahab pen ahihleh Syria gamsung aom IS galkap tetawh Online Social Media tungtawn in kinakzop mahmah cihi. Amahpen Singapore gamsung ah Administrative Assistant nasep asemkhat hi a, IS galkap te’n alunglut uhciangin tuatengzong nuam asamahmahkhat cimawk hi. Sawltak #zomidaily\nPrevious: Banghangin Japan gamah Muslim misok te’n buaina bawlngeilo hiam?\nNext: Malaysia ah setbing tuang honkhat mawtaw in phukha in taisansuak, mi 4 liam


url: =Top Inns in Gaeta in 2020 | Expedia\nGaeta Inns Gaeta Inns\nSearch Inns in Gaeta\nCheck prices on Inns in Gaeta\nFeatured Inns in Gaeta\nSave Albergo Arenauta to your lists\nSituated near the beach, this inn is within a 5-minute walk of 300 Steps Beach and Arenauta Beach. Ariana Beach and Serapo Beach are also within 3 mi (5 ...…Situated near the beach, this inn is within a 5-minute walk of 300 Steps Beach and Arenauta Beach. Ariana Beach and Serapo Beach are also within 3 mi (5 ...WWW…\n"Accueil très sympa ,Endroit magnifique avec bcp de végétation avec vue sur une jolie plage de sable dommage quelle soit privée et qu elle ferme à 18h Attention Cet endroit n'est pas adapté aux personnes à mobilité réduite."…""Accueil très sympa ,Endroit magnifique avec bcp de végétation avec vue sur une jolie plage de sable dommage quelle soit privée et qu elle ferme à 18h Attention Cet endroit n'est pas adapté aux personnes à mobilité réduite."WWW…"\nInns in Formia\nInns in Itri\nB&B Hotel at Disneyland® Paris Las Vegas accommodationHorizonHotel Park Plava LagunaPortree Pet-Friendly HotelsStirrups Country House HotelSalterns Harbourside HotelIpswich Regent Theatre hotelsWalsall Pet-Friendly HotelsSt Just accommodationMelina Bay Boutique HotelSharnbrook accommodationFidan Hotel & ApartmentHotel AgualcasDubai Hotels with Connecting RoomsTravelodge UK Hotels in Marston GreenHighbury & Islington Hub ApartmentsHilton KuchingHotel FlamingoGaeta Luxury HotelsScissure Sea Suite\nFlights from Barcelona to LisbonFlights to Catterick GarrisonFlights from Fes to LondonFlights from Marseille to ParisFlights from Seoul to Frankfurt\nAlmancil HolidaysMonte OrlandoSanctuary of Montagna SpaccataSerapo Beach


url: =Hebru 2 | Siantongluan\nTua ahih manin i zaksa thuman thutakte i khahsuahkhak lohna dingin kiptak khotakin i letkip ding kisam hi.\nVantung mite in hong gen thute thuman hi a, tua thu a palsatte in a kilawm bangin gim thuak ding uh hi.\nTua ahih manin a thupi mahmah hih hotkhiatna thudon loin i om leh suahtakna om thei ngeilo ding hi. A masa-in Topa mahmah in hotkhiatna thu hong pulak a, tua thu a za mite in thuman ahihna thu eite tungah hong gen leuleu uh hi.\nAmaute thugenna banah Pasian in vangliatna lim, leh na lamdang a tuamtuamte bawlna tawh hong genbeh lai hi. Tua banah ama hoihsak bangin Pasian in Kha Siangtho zong hong hawm lai hi.\nEite in genbelin i neih a hong tungding leitung pen Pasian in vantung mite khutsungah koihlo hi.\nLai Siangtho mun khatah a kigenna-ah, "Pasian aw, nangma ngaihsut tham dingin mi pen bang hi a, na phawk tham dingin mihing ta bang hi lel ahi hiam?\nAhi zongin vantung mite sangin a neuzaw deuhin na bawl a, minthanna leh pahtawina na guan a,\nna khempeuh na uk sak hi," na ci hi. "Pasian in na khempeuh a uk dingin bawl," a cih ciangin na khempeuh a huamkhin hita hi. Mihing in na khempeuh a uklam i thei nai kei hi.\nAhi zongin Pasian hehpihna hangin mi khempeuh-a dingin Jesuh a sih theihna dingin tawlkhat sung vantung mite sangin a neuzaw-in a kibawlna i mu a, sihna a thuakna hangin minthanna leh pahtawina a ngahna thu i thei hi.\nNa khempeuh ama-a dingin a piangsak Pasian in tate tampi minthanna a ngahsak theihna dingin a thuakna tawh hotkhiatna thu-ah a makai dingin Jesuh a bawl ding a kilawm mah ahi hi.\nMawhna panin mite a siangthosakpa leh sianthosakna a ngah mite in, Pa, a kibang a neikhawm uh hi. Tua hi a, Jesuh in mite, "Sanggam," a cih ding zum ngaihsutlo ahih manin,\n"Pasian aw, ka sanggamte kiangah nangma thu ka gen ding a, mi khempeuh mai-ah nangmah ka hong phat ding hi," na ci a,\ntua ciangin, "Pasian muanin ka nei ding hi," na ci kik a, tua ciangin, "Pasian in hong piak ta dangte tawh hih lai-ah ka om hi," na ci leuleu hi.\nTate a cih mite pen leitung cilesa a nei mite ahih manin, ama sihna hangin sihna a uk Dawimangpa a sukgawp theihna dingin Jesuh in mihing pianzia mah hong nei phot hi.\nTua ahih manin sihna a kihtak manin sal bangin a om mite amah in hong suaktasak hi.\nAma lunghihmawh pen vantung mite hilo a, Abraham suanlekhakte a lunghimawh ahihna thu hong kitel hi.\nTua ahih manin mihingte mawhna a kimaisak theihna dingin Pasian na a sepna-ah mite-a dingin hehpihna leh cihtakna tawh Siampi Lianpen a suahtheihna dingin a sanggamte tawh a kibangin mihing lim a hong puakding a kisam ahi hi.\nAma pumpi mahmah in ze-etna leh gimna thuak ahih manin tuhun ciangin tua bang a thuakte a hong huhthei hi.


url: =NISUH NIPI PANIN SIN DING. Agelh ~ K. Lang Kap, Champhai - Laibu Saal\nHome > Thuluui/Articles > NISUH NIPI PANIN SIN DING. Agelh ~ K. Lang Kap, Champhai\nNISUH NIPI PANIN SIN DING. Agelh ~ K. Lang Kap, Champhai\nAgelh ~ K. Lang Kap, Champhai\n1. Topa Jesu :\n2. Lano :\n3. La neite :\n4. Mi sawl nihte :\n5. Mipite :\n6. Farisaite :\nTukum ZBC thulu, ìKisinnaî (I Tim. 4:8) ahih mah bangin NISUH NIPI tungtawna thupiangte enkhawmin kisin ding omte sinkhawm dih ni. ZBC in Nisuh Nipi pen hun thupi mahmahte laka khatin zang den i hih manin gualzawhna tawh Jerusalem ah Topa Jesu a lutna hanga min tuamtuam i muhte nuntakzia (character) enkhawm ding hi hang.\nI Topa Jesu pen leitungah a hun nunung ding a zang hi ta hi. Pahtawina leh phatna tam ngah het lo hi. Nidang laiin Juda pasal teín kum simin Paisan Pawi zang dingin a gante tawh a paikhawm zelzel uh hi. I Topa Jesu zong Jerusalem ah tua Paisan Pawi zang dingin pai a, aman bangmah keng loin, ama nuntakna apia dingin a pai ahi hi. Pasian leh mihing kikala kikhenna om pen, ama pumpi kipiakna hanga mawhmaina i ngah kik theih nadingin kithoihna dingin amah mah kipia ahi hi.\nKilemna Kumpi a kicih mah bangin mihing leh Pasian kikalah kilemna Kumpipa ahi hi. Kilemna Kumpipa ahih hangin a kiniamkhiatna lim lah nadingin gualzawhna tawh Jerusalem alut niin Lano tungah tuang hi. Nidang laiin kumpi leh kumpi kilemna a bawl uh ciangin La tunga tuang thei zel uh hi. Kilemna Kumpipa ahihzia hong kilang mahmah hi. Tulai kumpi uliante dinmun tawh enkak lehang kilamdang mahmah hi. Kiniamkhiatnain gualzawhna ahi hi. Nupa kalah, Pawlpi sung leh vaihawmna khat peuhpeuhah kiniamkhiatna loin kilemna om thei lo a, a kam tamtam, a pau hangsan tata gualzo tuan lo hi. Jesu limpua-in, i omna ciatah gamta ni.\nMizogam ah La tam muh lo hihang. Ahi zongin, a tangthu a thei teín a gen uh ciangin, gan dangte sangin kiva zaw ci uh hi. Tua mah bangin sin nai loh Lano zong khalva-in, lee mahmah ding hi. Jesu tuan nading Lano ahih leh, a kisin lo ahih hangin Jesu tuan ding ut mawk a, Jesu thu mang ta zen hi. Gensa mah bangin Jerusalem ah gualzoa Jesu a lut niin Lano mel kidawklo hi. Mipiin Lano mu loin Topa Jesu bek mu uh hi.\nTopa Jesu in, mi nih sawlin Jerusalem ah luta, a tuan nading Bethani khua ah La a kikhih a om ding thu leh va suut dingaasawlthuimuhi.Anei teín a dot uh leh, ìTopaín deih hiî cih lel ding pen thu haksapi hi ding hi. I kileisa nangawn zong a leipa leh a zuakpa muhloh a na kilei ngei lote i hih laitakin, La neipa in Topa deih thu a zak ciangin, a La tungah thu nei nawn het lo a, phal taka a kaihsak pen ettehhuai mahmah hi.\nTopa sawl ahih tei hangin man kipiasa lah hi lo, a neite phalna om lopi a La va kaih mawk ding pen thubaih hi lo ding a, thumaní kisam mahmah ding hi. Amaute nih in Lano kaiin Jerusalem a lutpih uh a, Jesu ki- ang a tunpih mah bangin eite zong mawhna henkol tangte a suutkhiading leh Van Jerusalem ah Jesu khephung a tun dingte i hi hi. Kamtaia mapai mi nihte bangin ei teín zong Jesu i huh theihna, i panpih theihna hun leh ni tampi om ding hi. Vaksuk vaktohna ah Jesu thu-um, Khristian hoih tak i hih nak leh, hih ding leh hih loh ding, sep ding leh sep loh ding i theihtawm ding, i sin tawm ding tampi om hi.\nMipite ahih leh kamsang Zakhariah in a genkholh Messiah hong tung ding a cih uh hong tung ahih manin cihna ding thei loin, lungdam lua kisa a phat ziahziah, a awng ziahziah uh hi. Aneupen pan a lianpen dongin a nunglam leh mailamah apaite in, ëHosana …..í ciin awng ziahziah uh hi. ëHosanaí cih pen ëtuín hong hon iní cihna ahi hi.\nTua bang, mihon teín Topa pahtawi leh phata a kiko ziahziah laitakun Farisai teín Topa Jesu kiangah mihon awngte kham dingin ngen uh hi. Tua mah bangin Satan in Topa i phat ding, i pahtawi ding hong phal loin hong kham thei hi. I zi leh tate tungtawnin, i pasalte leh lawm le gualte tungtawnin, amah phatna lasak ding, biakpiak ding hong kham thei hi. Nungakte pen tangvalteí zangin, tangvalte pen nungakte tungtawnin, sum le pai leh atuamtuam zangin Satan in leitung hoihna a vul pak dingte a kip ding bang kekin hong khem thei hi. Ahi zongin, Topa Jesu in, ìHih mi teín hong phat loin khawl ta le uh zong, lam dung a suangte beek in phatin awng veve ding uh hi,î ci hi. Sing le suangte a kiko sangun, phatna ding aw nei a, pahtawina ding khut le khe,mit leh bil neite’n i phat ziahziah ding a kilawm hi.\nTopa Jesu in Jerusalem a tamlawh thu zong i mu hi. A Judah mipihteí sung pan uliante, siampiliante leh laitheiteín a Kumpipa uh Jesu a theih loh lamtak Jesu in thei hi. Jerusalem khuapi zong A.D 70 a Rom kumpipa Nero in mei tawh a hal tum ding zong mu khol hi. Tua ahih leh, tuni-in ah, ulian tampi, laisiam tampi, mihau tampi teín a Kumpipa uh Jesu sangin kumpi dang,Pasian dang bia aphat a,hun hoih tampi a zang khialte bang kei ni. Mi teín Topa Jesu Honpa in sang a, zing sima bia a, phatna leh pahtawina tawh akikhop ziahziah laiun, nang koi laiah na om hiam? A aw neih zah uh siit loa, mi teín Topa a phat ziahziah laiun, siampiliante leh uliante tawh na kibang kha hiam? Na Topa phatnain awng kei lecin suangte hong kiko veve ding hi. Topaín a thu thhupha hong piaksak ta hen. Amen!\nItem Reviewed: NISUH NIPI PANIN SIN DING. Agelh ~ K. Lang Kap, Champhai Description: Rating: 5 Reviewed By: Cinpu Zomi


url: =Malaysia ah Zomi Nam Ni nuam mahmah – 2 ~ Hau Za Cin :: ZOMI DAILY\nposted on 25 February 2013 at 11:53 am Lomkholna: Article, Hauzacin, Zomi Nam Ni\nMalaysia ah Zomi Nam Ni nuam mahmah – 2\nKa gei a Pu Kam Khen Red Bull gim in ka cilphulsak mahmah, stage tunga Zongeina kilak te in ka cilphulsak sem.\nHunzat makai Rev. Suan Cin Hau in siamtak in hunzang dingte hong sam ziahziah a, a kilawm hun khat in mipi tel dingin hunzang dingte leh a hunzatna hang uh hong gen setset a, kitel mahmah hi. Hunzekte siam peuh leh mipi in kuakua a ding zongin a hih ding uh thei, a gen ding uh thei, a sak ding uh thei hi. Tua in hunzat nuamsak a, kicim manlo in kizom deudeu hi. Kipatna dingin mipiin “Lunglaulo Aw” cih la kisa ziahziah a, tua khit ciang Rev. Thawng Ngaih Khup in hun leh vaite khempeuh Topa tungah apna hong nei hi. ZAM President Nang Khan Pau in tuni a Zinmang Pu Chin Sian Thang vaidawnna leh tuni a Zomi Nam Ni zang mite khempeuh muakna leh vaidawnna thu gen in “Note khempeuh nong pai uh ciang i vai a picing pan, i vai a lawhcing pan hi,” ci hi. Zomi te i paikhop, i kihel ciat ciangin Zomi Nam Ni a lawhcing pan ahi takpi hi.\nPhit Lam: Zomi Education Centre pan in Zongeina Phit Lam hong lak uh a, etlawm mahmah hi. Galmat samat ciangin kipahtawina leh kivaidawnna in zong akizang Zomi Ngeina Phit Lam pen a hun tawh kizui in a phit zong kilamdang hi cih kimu thei hi. A hun tawh kizui in phitte zong a tuam deuh hong kizang a, kizepna puante zong Zopuan etlawm tak in kibawl vive ahih manin khanglui i pupa te hunlaia sabeng puan, gamvak puan leh pheituam te tawh kibang nawnlo hi. Namsau (sword) tawh a lai ah a lamding zong a mi a om hangin a namsau ding omlo ahih manin alluminium foil tawh a kituam gua tawh kisui temsau khat kizang ziau hi. A namsau taktak a nei ki om in, kizang thei leh nakpi takin etlawm zaw kan lai ding cih ka um hi. Lam ahih ciang a lasate aw kiza lo thei zel a, hithei hileh a lasa ding microphone tawh a gei ah numei 2 leh pasal 2 bang ding pah vet in amau a lasak huh dingin a lamte in zong a lasak uh sa veve ding. Tua hileh a la mipi in kiza dinga, a lam zong kimu ding hi. Khuangtumpa in microphone tawi kawma lasak tawh a thuah pen a siam mahmah manin a khuangtum khial vetlo hi. Zomi te siamna zong khut khempeuh tawh nasep tuamtuam khatvei in a sem thei hizen ve hang aw, Michael Angelo a gen uh bangin.\nTon Lam: Ton Lam zong nasia tak in Tonzang Lawm te in hong lak uh a, mipi in khutbeng ziahziah in kipahtawi hi. Zomi te pen pupa khang ah zong a madawk ding, a thupi ding, a cithei ding na kidem uh hi. Zomi te kidemna pen a hoih lama kidemna hi a, a kidemna peuhpeuh uh mite siatna ding leh midangte nopmawh sak ding namte na omlo hi. A neizo, a hauzo, a go a lupzo ding na kidem uh a, ahi zongin a hihzolote kisimmawh, kineumuh cih bang na omlo hi. Minam pawlkhat ah a zawng a genthei, a citheilo te kinengniam, kineumuh, kisimmawh cih bang om hi. Zomi sungah tua bang na om ngeilo hi. Tua pen Zomi te in mikim liangko kikim bangin a et theihtna hi. Kikim bangin en cih hangin leitungah mihing pen a kikim in om thei taktaklo hi. A pilzaw, a hauzaw, a siamzaw cih bang na om hamtang veve hi. Ton Lam pen Zomi sungah a ci theite pahtawina leh a thupina uh a lahna uh lam ahi hi. Thupi in minthang hi. Zahtak huai a, pahtawi huai in it huai hi. A hoihna pen a Tong zo te in a tong zolo te simmawh in neu et cih omlo in, a Tong zo teng bek sam, lawm bawl, it bawl cih bang hilo in\nkhuasung mi khempeuh, lawm leh gual khempeuh tawh a cihtheihna uh lungdam khawm, gualnuam khawm uh hi.\nTuhun ciang Zomi sungah zong a hau teng bek kikhawl nuam, a pil teng bek kikhawl nuam, a khuapi om teng bek kiho in khuata ah omte thudonlo, kinlo cih bangin i om khak leh tua pen Zomi Ngeina hilo a, kim leh pam pan hong kilawh hingelngel ding hi. Zomi te pen a Tong khawm diamdiam, a kiuap, a kipahtawi, a kihuaite ihi hi.\nLamvui: Gualnop ciang Zomi te in mi khempeuh kikawi in na lam ziahziah uh a, lamvui na kai uh hi. Rawang a om Zomi te in hih lamvui hong lak uh a, mipi in kilampih nuam mahmah himah leh hun tomno sung bek kingah ahih manin kilam manlo hi. I lungdam ni i gualnop ni in i lam khawm liailiai pen minam hampha ihihna hi. A lamkhawm theite a ki it hi a, a kingaite hi. Zomi te a ki it, a kingai, Vaphual nupa bangin a kisihsih te ihi hi. A ki nusia lo, a khawlkhawmte ihi hi.\nThugenna hun thumvei om a, Pu Chin Sian Thang leh Miss Joanne, UNHCR-CDU ban ah kei zong hun tomno cik genna hong pia uh a, hampha ka kisa a, ka angtang mahmah hi. Ka sisan kizoppih ka minam Zomi mipi hizah mai ah ka khatvei thugenna hi a, ka lungdam mahmah hi. Zong ka lawp mahmah a, ahi zongin a lamet bang un ka gensiamloh ding lah ka lau simsim hi. Thugen ding mi thum lak pan a gen masa pen dingin hong seh ta lailai uh ahih manin ka ciling phial hi. Ahi zongin i lungdam in i lungdamni ahih manin hih bang hamphatna ka tan lah zatloh dingin pammaih kasa lua hi. Thugen dingin hong pai in ciin hong kisam zong hilo, Zomi Nam Ni na zat uh leh hong kihel nuam sing e, ka cih hibek a, makai vaisaite thusiamna leh deihsakna ka tan manin hampha ka kisa hi. Thugenna tomcik nei ding cih ahih mah bangin saupi ka genkhak ding zong ka lau hi. Ka thugen a tomlak in a nuai-a bang hi:\nPrevious: Malaysia ah Zomi Nam Ni nuam mahmah – 1 ~ Hau Za Cin\nNext: Pu Cin Sian Thang’ thugenna – Zomi Nam Ni Malaysia 2013\nPasal khat Hotel saap piaksawmlo in, Telephone khau tungah luaiphei in cimawh


url: =Thuthak tomkim cing Apirl 26, 2014\nA. Numei vansung ah thau selsim nu kiman\nKum 19 apha Dallas Archer kici minei nu License sikhin mawtaw hawl vai in kiman ahihi. Amah pen Tennessee State Kingsport khuapi ateeng Dallas Archer kici min nei nu hi in gilbem khumding in thu akipiak khit teh Numei Palik khat in apumpi tungteng sitna nei ahihi. Tua leh Ms Archer in akalkawm sungah vankhat aom lam kithei ahih man in hoihtak in sitphat uh leh numei vansungah thunto in asel sim 4" asau Revolver thau mu khia ahihi. Athau pen 2003 kumin Piteek khat ii mawtaw sung pan aguk sak ahihi cihi.\nB. Tamu khuapi ah thauleh Sxen( China) mi 8 kiman\nTamu khuapi ah 25 April nitaklam in Toyota Double Cabkhat sungah Sxen te mi 8 leh thau lawng 8, Thau tang 1860,Khutlot bomb31,Kihona 5, Kawlgamliim khat, Temta 3, Phone 4, Galkappuan silh 8, Gamla etna 1 tawh khuapi sunglutna ding tai3 gate ah 4:35pm hun kiman uh ahihi. Akiman Sxen te kum 17 pan 25 kikal kahngno vive ahihi cihi.\nC.Germany ah' Kawlgam palai U Seo Nuai man un ci\nGermany gam pan Kawlgam ah vanleng nuamtak len theih nading in Condor Airline tetawh thukimna minkuih hun in Kawlgam mi te in thupitak in abiak uh Shwedagon Pagoda tawh kibang in akibawl cake moh temtawh at ahih man in Kawlgam gampua palai nasem Germany gam om U Seo Nuai man un cih ngetna om ahihi.\nD. Telenor in Tower 2400 lam ding\nKawlgam sung ah thukizakna Telenor Company in tower 2400 lam ding uh ahihi. Kumpi in koici bang in lamsak ding cih gen khiatna nei nailo hi. State7leh Division 7 in 2400 ahawm ciang in 171 ta in cing thei ding ahihi. 171 pen Zogam sungah kiphut ding hileh Khuapi huam khat sungah 15 kimta bang kingah thei ding ahihi. Nasep pen Singapore om Green Irrawady Technology tetawh sem khawm ding uh cih kiza ahihi.


url: =Malaysia kumpi in E-card kuamah bawlsak nawnloding :: ZOMI DAILY\nposted on 2 July 2017 at 9:43 am Lomkholna: Malaysia, News, Sawltak, World\nMalaysia gamsung ah gamdangmi nasemte adingin akivaihawm E-card (Enforcement Card) pen abawlhunding Deadline khengkhinta ahih manin kuamah ki bawlsak nawnloding hi ci’n Deputy Prime Minister Datuk Seri Dr Ahmad Zahid Hamidi in genkhia hi.\nE-card bawlhun Deadline pen June 30 zankim dongbek hi a, Immigration Department in tuahun akipan kuamah E-card bawlsak nawnlo uhhi.\nDeputy Prime Minister Datuk Seri Dr Ahmad Zahid Hamidi in zanni in Aidilfitri Open House ah Reporters tetung agenkhiat hi a, E-card kuamah ki bawlsak nawnlo in, akisam bangbang in Action kila tading hi. Immigration Chief inzong Warning pawlkhat genkhiakhin a, adang Warning ki piakbehbeh kulnawnlo dingin ka lamen hi ci’n genkhia hi.\nMalaysia gamsung ah naseptheih nadingin phalna, Work Permit kician neilopi in naguksep “illegal forgein workers” pen akigawm inmi 161,056 bang omding in ki ummawh hi. Tualak ah 23% khawngbek in E-card bawl uhhi ci’n Immigration director-general Datuk Seri Mustafar Ali in genkhia hi.\nVideo: Immigration D-G: No more e-card extension\nImmigration director-general Datuk Seri Mustafar Ali in agenbehna ah hih E-card vaipen abeisa tukum February 15 ni akipan nasepnei Boss, Employer te tungah ki zasak in, E-card bawlhun dingzong kicingtak akipiakhin ahihi. Tua ahih manin E-card bawltheih nadingin Deadline pen kikhangto sawnsawn nawnloding hi ci’n khauhtak in genkhia hi.\nGamdangmi nasem tepen Malaysia gamsung ah sum thalawhding in hongpai uh ahihi. Thumantak tawh lampiman tawnin Legal takin aomnak uhleh sum thalawhna pen ki nawngkaisak zenzen loding hi. Ahi zongin gamkhatpeuh ah omtheih nadingin akisam Visa, Work Permit cihte aneihkeileh mat thuakding uhhi.\nKuamah mawhsaktuam omkei, ahi zongin nasem Employee te leh nasepnei Employer te anih un mawhpuak neituak uhhi. Naseptheih nadingin Permit khatpeuh kisam cihpen atheihsa uhhi ci’n genkhia hi.\nRelated: Mandalay ah galvan thaupi pawlkhat leh mi 3 kiman ~ ZD\nE-card bawltheih hunpen tukum February 15 akipan June 30 niciang ahun apiak uh hi a, Friday ni in ahun abeita ahihi. Hih E-card pen Malaysia kumpi in sumbeilo in abawlsak uh hi a, E-card aki zattheih hunsung pen 15 February 2018 ciang ahihi. (Malaysia kumpi in sumbeilo, Free in kabawlsak uh ci a, sum napiakkhak tepen Malaysia kumpi tungah napiak hilo khading hi) Sawltak #zomidaily\nPrevious: Vondeih Kep Ding – 116 (Dimno’ Pa)\nNext: Tawau Water Village meikatna ahangpen Electric mei aki gukzopna pan akipan hiding kici


url: =Thuthak Tomkimcing 16 Aug 2014 :: ZOMI DAILY\nposted on 17 August 2014 at 12:13 am Lomkholna: Hauthang, Myanmar, News, World, Zomi\nA. Intel te in Myanmar sung ah’ Broadband Services kipat sawm.\nSoap) te naupaai te in kisilna te ah zatlo ding hoih zaw cihi. Banghang hiamcih leh Nu gilsung om nau no pen Pound cingzolo in neu keukau in suak thei hi cihi. Tua hi in Triclosan leh Triclocarban kihel Hazaa, Sabaan, Sabaan vui nam te zat loh hoih zaw ciuhi.\nNu gilsung om nau no pen apumpi akilam hunsung ahih man in adiakdiak nauno ngaihsutna khuak zekai sak hamtang hi cih Pilsiam ciim te’n muh khia hi. Bangci bang in gilsung om Nauno tung lut thei hiam cih leh Nu gil tung om napianpih Laii mong pan in ahuu lutsuk a, nasung om nauno akilam na siivui te tawnsuk ahih man in nauno in haksat na thuak mahmah cihi. Tua man na haaza, Na sabaan zat te naupaai te in pilvangtak in zat kul hi.\nPrevious: Thuthak Tomkimcing 15 Aug 2014\nNext: Zogam ah sangsia sinna college sang hon ding hithei nailo


url: =Thanksgiving Day Taw Kisai ~ Thu Tatuam (Siyin News)\nThanksgiving Day Taw Kisai\nFriday, November 20, 2015 Knowledge, Tapidaw Taw Kisai No comments\nTopa tungah lungdamkona in thu-umh mite sia 1920 kumh lai in khua sung lampi tungah kizui ngitnguut aa, tuni dong Thankgiving Day thetsim tubangh ma zang lai hi.\nThanksgiving Day ciang neak Aksialte (Turkey) sia Minnesota state pan tam bel hi. The National Turkey Federation in muanmawk bangh hi leh, aksial 46 million bangh sia Thanksgiving Ni atu kingo tawntung ci hi.\nThanksgiving ni neak tu in 2005 , Oct 8 ni kipan aki-em mai (pumpkin) sia alian bel mai nga neak na in Guinness Book laibu sung kiciamte aa, mai ngaa 900, khuinoai gallon 62, cithum pound 300, ci 3.5 pound, cinamon pound 7 , pumpkin spice pound 2, crust pounds 250 kihel aa, angitna pound 2,020 ngit in pi 12 sau ci hi.


url: =Piancilna 42 | Siantongluan\nEgypt-ah an a omna thu Jakob in a theih ciangin a tate kiangah, "Bang hangin khatlekhat ki-enen mawk na hi uh hiam?\nEgypt-ah an om hi, ci-in ka za hi. Eite si loin i nuntakna dingin paisuk un la, ei-a ding an va lei un," a ci hi.\nTua ahih ciangin Egypt-ah an lei dingin Josef sanggamte sawm paisuk uh hi.\nAhih hangin Jakob in Josef sanggampa Benjamin, a sanggamte tawh paisaklo hi. Bang hang hiam cih leh ama tungah siatna tung khading, ci-in lau hi.\nKanaan gam sungah kial tung ahih manin a hong pai dangte tawh Israel tapate an lei dingin hong paikhawm uh hi.\nTu-in Josef pen tua gam a ukpa hi a, gammi khempeuh tungah an a zuakpa amah ahi hi. Josef sanggamte hong pai-in, a maitang uh leilam ngatin ama mai-ah hong kun uh hi.\nJosef in a sanggamte a muh ciangin thei a, ahih hangin amah in midang bangin bawlin amaute tungah khauh pau hi. "Koi pana hong pai na hi uh hiam?" a ci hi. Amaute in, "An lei dingin Kanaan gam panin hong pai hi ung," ci uh hi.\nJosef in a sanggamte thei a, ahih hangin a sanggamte in amah theilo uh hi.\nJosef in a mangin amaute a mat khitna a phawk hi. Amah in amaute kiangah, "Note, thukan na hi uh a, hih gam thanemna a en dingin hong pai na hi uh hi," na ci hi.\nAmaute in Josef kiangah, "Hilo hi, topa aw; an lei dingin na nasemte a hong pai hi ung.\nKote khempeuh mi khat ta ka hi uh hi. Kote, a thutak ka hi uh a, na nasemte thukan hilo uh hi," a ci uh hi.\nAmah in amaute kiangah, "Hilo hi, hih gam ginat lohna a en dingin hong pai na hi uh hi," na ci hi.\nAmaute in, "Ko, nangma nasemte, sanggam pasal sawmlenih ka hi uh a, Kanaan gam sungah mi khat ta ka hi uh hi. A moi pen tu laitakin ka pa uh tawh om a, khat pen om nawnlo hi," a ci uh hi.\nAhih hangin Josef in amaute kiangah, "Note tunga kong gen bangin a man mah ahi hi. Note, thukan na hi uh hi.\nHih thu tawh note hong kithei ding hi: Faro a nungta ahih mah bangin na sanggam moi pen uh hih lai-ah hong pai kei leh hih lai mun panin note na paikhia thei nawn kei ding uh hi.\nNote sungah thuman om hiam, ci-in a kimuhna ding, na thugente uh a kitelna dingin note thong sungah na om laitakun note khat kisawl un la, na sanggampa uh hong paipih sak un. Tua ahih kei leh Faro a nungta ahih mah bangin note, thukan na hi taktak uh hi," a ci hi.\nAmah in thong sungah ni thum sung amaute a koih hi.\nA ni thum ni-in Josef in amaute kiangah, "Keimah in Pasian zahtak ka hih manin hih bangin gamta un. Tua hi leh na nungta ding uh hi.\nNote, thuman mi na hih uh leh thong sungah na sanggamte uh khat omsak lai un la, a dangte pai-in na innkuan uh a gilkialte-a dingin an pua un la,\nna sanggam moi pen uh kei kiangah hong paipih un. Tua ciangin na kam gente uh kitel ding a, note na si kei ding uh hi," a ci hi. Amaute tua bangmahin gamta uh hi.\nTua ciangin amaute khatlekhat in, "A taktakin i sanggampa tawh kisai-in eite i mawh hi. Amah in eite kiangah hong thum napi-in eite in a thu i ngaihloh ciangin amah a lungkhamna i mu hi. Tua thu hangin hih bang lungkhamna eite tungah hong tung hi," kici uh hi.\nReuben in amaute dawng a, "Tangvalpa tungah khial kei un, ci-in note tungah hong gen hilo ka hi hiam? Ahih hangin ka thu nong mang kei uh hi. Tua ahih ciangin tu-in ama sihna thaman eite tungah hong tung ahi hi," a ci hi.\nAmaute kikalah kamphen khat om ahih manin Josef in amau paute a tellam amaute in theilo uh hi.\nTua ciangin amaute kiang panin Josef kihei-in a kap sim hi. Tua ciangin amaute kiangah hong paikikin amaute hopih hi. Amah in amau kiang panin Simeon la-in amau muhna-ah amah a hen hi.\nAmau ipte antang tawh dipsakin, a van sung uhah amau sum ciat koih kikin, lampi-a a nek ding uh an a piakna ding Josef in thu a pia hi. Tua bangmahin amau-a dingin kihihsak hi.\nTua ciangin amaute in a late uh antang suanin a paikhia uh hi.\nAmaute khat in a giahna panun a la gan-an pia dingin a van a suah leh, a van gongah a sum mu hi.\nAmah in a sanggamte kiangah, "Ka sum kikoih kik hi. Hih lai-ah ka van gongah na om!" a ci hi. Hih thu hangin amaute lungsi uh a, lingin amaute khatlekhat ki-en uh a, "Pasian in eite hih bangin hong bawl a bangci thu ahi hiam?" a ci uh hi.\nKanaan gamah a pa uh Jakob kiang a tun uh ciangin, amaute tunga thupiang khempeuh gen uh a,\n"Mipa, tua gam topa kote tungah hong khauh pau-in, tua gam thukanin kote hong ngaihsun hi.\nAhih hangin kote in ama kiangah, Kote thuman mi ka hi uh a, kote thukan ka hi kei uh hi.\nKote pen ka pa uh tapa, sanggam pasal sawmlenih ka hi uh hi. Khat pen om nawnlo a, tu laitakin a moipen Kanaan gamah ka pa uh tawh om hi, ka ci uh hi.\nTua ciangin tua gam topa in kote kiangah, Note thuman mi na hihna uh hih tawh ka thei ding hi: Na sanggamte uh khat kei kiangah nusia un la, na innkuan gilkialte-a dingin antang la un la, ciahkik un.\nNa sanggam moi pen uh kei kiangah hong paipih un. Tua hi leh note thukan hiloin thuman mi na hihna uh ka thei ding a, note kiangah na sanggampa uh hong khahin, hih gam sungah omin na na sem thei ding uh hi, hong ci hi," ci-in a gen uh hi.\nAmau vante a suah ciangun, a milipun a sumte uh a van sung ciat uhah na om hi. Amaute leh a pa un amaute sum kihente a muh uh ciangin, lungkham uh hi.\nA pa uh Jakob in amaute kiangah, "Ka tate tawh kei nong kikhensak zo uh hi: Josef om nawnlo, Simeon om nawnlo, tu-in note in Benjamin na la ding uh hi. Hihte khempeuh kei tungah hong tung khin hi," a ci hi.\nTua ciangin Reuben in a pa kiangah, "Na kiangah amah kong paipih kik kei leh ka tapa nihte that in. Kei hong ap in, nang kiangah amah kong ciahpih kik ding hi," a ci hi.\nAhih hangin amah in, "A sanggampa si a, amah bek om ahih manin ka tapa in note hong zuisuklo ding hi. Note paina ding na khualzinna uhah ama tungah siatna tung kha zenzen leh, khangham khit nungin dahlua-in ka si ding hi," a ci hi.


url: =TUALZANG KHUA TANGTHU - Laibu Saal\nHome > Zogam Khua tuamtuam te Thu > TUALZANG KHUA TANGTHU\nTUALZANG KHUA TANGTHU\nTUALZANGGAM SUNG AH ATEENG MASA TE THU\nNidanglai in Tualzang gamsung ah, Vaaimi, Thahdomi leh, Teizangmi te teeng ngeiuh hi.Vaaimi pen tuhun a, Khuangtum akicihna muntengah ateeng ngeiuh a, asih uh ciang un,Keen kawm,suangkawn ah kigui hun ahih mah bang in Khua Ngal ken hawm ah aki vui uh hi. Tua Vaaimite kivuina minpua in tua mun pen Vaikeen kicipah hi. Vaaimi te alal khiatuh ciangin, Thahdo mi te in Pugen lam Khua taw lozang tengah khua na sat leuleuhi.\nAkhuagal leilulam mualsauhna ah Muangsuang naphut uh a, tu dong in kimua thei lai in-Suang gual kicipah hi. Tuapan in leilu lam Sihpimun Mualneu khat ah mual nabawl uh a, tudong in tua saungte kimu theilaihi. Vaai te leh Thahdo mite teen hun lai in Gal leh sa akineihhun sunghi a, gal leh sa hamsatna hangtawh kip zolo ahihman in lei lulam zaun in na lal totouh hi. Hih mite nung ah Tedim ukpi asem PuKamHam sanggam Pu Thuam Lian in Hausa sem a, Kip zo tuan lo in Mawng keen ah nalal hi. Tedim khua pi Mikaangteen hongsim ciang in, Tedim khua kinuasia a, Pu Khua Cin Nu Pi Ciin Ngul Ngen Nung khua ateen laitak in si a, Pu khua Cin ateen angei, Tualzang ah aluangpua in vui hi.\nTUALZANG MIN KI VAWHNA\nNidang in Tualzang pen Gam mangpi hi a, Salian Samaang zong tam hi ki ci hi. Tua hun in Tu a khua laimun Paaina Sanginn lam na mun khem peuh ah gammang mun nop cimahmah leh alipkhap huaimahmah mun kicihi. Hih Mun teng ah losau luipi Dawi te lah Thangneel Dawi te kituah in khawl a, Bual na in zang aa, Tual in nei ahih man in Dawi tual mun Dawitualzang min pua in TUALZANG kicihi. Pasian in ama vangliatna tawh Dawite hawl khia un ci a, Dawi hongkihawlkhiatsak ahih man in,Dawi te Tual hi theinawn lo in tu Pasain Tual, Pasian tualzang a suak hi.\nPU GEN THUAL TE TUALZANG TEN NA;\nSaizang khua a,teng Pu Gen Thual in Saizang khua ah akhawh sa kham lo inantaw ding in azawl pa tawh Ngawng gam ah vapai uh a, tua apai na lam pi ah azawlpa gal te in that in agawng tan sak hi.Tua bang a, akhawh sa kham lo aa, Antaw apai sihna dong atuahman in, gam hoih leihoih zuat ding hong lunggulh uha, azipii PiNiangZiingtawh ki kum in, Tualzang gam hong zuan uhhi. Pu Gen Thual pen a U pa Pu Eng Tel tapa Pu Lut Thang( Tuang Cin Suan pu) tawh 1900 kum in Saizang khuapan tualzangkhua ah na teenghi ci -in Pu gen Thual tapa Pu ziingkhai thu ciap teh nalaibu sung ah naciam teh hi.\nPu Gen Thual te tualzang ateen khit uh ciang atat aheek te athu uh zong, Pu Zing Khai in laibu sung ah na ciam teh a, tua laibu sung a, kiciam teh na thu te leh Nu le Pa , Pi le Pu te thugen kisik san in Sia (Hau Thang) Kawlpi in hi laibu sung ah hong gelh hi.\nPu Gen Thualpen Tualzang khua ah na tengsuaklo in, nalal khia kik ahih man in abeisa hun Tualzang Khuasat te tangthu sung ah amah na ihel kha lo hi.\nPU GEN LAM TE TUALZANG KHUASATNA THU\nTualzanggam sungah nidangin ,Vaite,Thahdote Teizang, nateeng ngei uh hina pi na kipzolo in nalal san zeluh ahih man in Tualzang khuasatmin ki ciam teh theilohi. Pu Gen lam ten Tualzanghongten ciang in Hausa sem in khanggui kizomimkhua kip khat hongsuak ahihman in Tualzang khua pen Pu Gen lam khuasat ci-in kiciam teh hi. Pu Gen lam te TualZang khua aten na tangthu PulePa te gen na tungtawn in anuai a, bang ahihi.\nSaizang khua Pu Gen lam, PuSon Cin te leh Pi Ciin Vial te ateen laitak hun in tu hun a, ih teen a hi Tualzanggam sungah gamsa tammahmah hicihthu thei uh hi.Pi Ciin Vial in , Son Cin aw sa bekuk mahmah na hih man in sa tamna mun ah Gen lam tawh nakithuah in khua vasat un: ci-in han tawh hi. Hihbang a,ahan thot ciang in, Pu Gen lam leh PuSon Cin in satam na mun Tualzang khua sat dingin kuan khia pah uh a, Hiang tui lui ah Pu Hau Cin Khup te aisa sawk in naom uh hi.Pu Hau Cin Khup in Pu Gen lam leh Pu Son Cin te tawh akimuh uh ciang in na ma ciah a, Pu Thuam Lian na Ko pah hi.Tua ciang Tualzang a, atengkhinsa PuThuam lian in Pu Gen Lam leh PuSon Cin te Lam piah nadawn hi.\nTuabang a, na dawn ciang in Pu Tuam Lian in, "Gen lam aw Son Cin aw, mudang tung lo in hih laiah hongteng un ci-in kho a, Gen Lam leh Son Cin Suak leh khak na hiuh zong in Suk te suak leh khak nahiuh zong in Mual hem Thaang paang ah kitaisan loding hihang,, ci-in sathal nasawt(sa naban) pih aa, ateeng khawm ding in na kiciam uh hi.\nHihbang a, thu ciam na aneih uh hang in Pu Thuam lian na kiplo in Mawng ken hua ah na lal hi. Tua nun caing in Pu Gen Lam Makai in Saizang pan Lailo , Lailo pan Khuang Nung , Khunag Nung pan JC. 1904 kumin Tualzang gam akhual khawh theihna ding un Mawngkeen Hausa pa Pu Tual Khaw Thang tung ah anuaia, teng in Gam tong peek nih ciat na pia uh hi.\nGam tong pia teng;\nPu Gen lam (Mun saung)\nPu Thang Luan ( Malneu)\nPu On Khaw Zam (Munsuang)\nPu Kham Pum (Mun Suang)\nPu Ciin Vung (Mun suang)\nPu Gen Suah (Mun suang)\nPu Nok Pau (Munsuang)\nEl khual (munsuang)\nPu Tun Luai (Mun saung)\nPu SongNeng ( Munsaung)\nPu En Kai (kikkai)\nPu On Pum (Songlam)\n1905 kum akhawh sa uh atun ciang in Tonzang Innpi pa Pu Hau Cin Khup kiang ah Tualzang khua aten theih na ding un, Daangkaa peek (50) pia in Tualzang Khua Pu Gen Lam sat aa kipan tudong in, gam kip asuak ahihi.\nItem Reviewed: TUALZANG KHUA TANGTHU Description: Rating: 5 Reviewed By: Cinpu Zomi


url: =Shenandoah Tutoring - Find Tutors in Shenandoah, LA\nResults 1-14 of 152 for tutor shenandoah\nTutors in Shenandoah, LA\nEmily G. Private tutor in Shenandoah, LA\nTami-Rae A. Private tutor in Shenandoah, LA\nNathan D. Private tutor in Shenandoah, LA\nIsabelle M. Private tutor in Shenandoah, LA\nTrinity Y. Private tutor in Shenandoah, LA\nMark R. Private tutor in Shenandoah, LA\nJustin G. Private tutor in Shenandoah, LA\nAnh N. Private tutor in Shenandoah, LA\nLizz H. Private tutor in Shenandoah, LA\nMary V. Private tutor in Shenandoah, LA\nBob H. Private tutor in Shenandoah, LA\nElizabeth M. Private tutor in Shenandoah, LA\nChristina A. Private tutor in Shenandoah, LA\nBlake D. Private tutor in Shenandoah, LA


url: =Ezekiel 3 | Siantongluan\nTua ciangin amah in kei kiangah, "Mihing ahi Ezekiel aw, nang tungah ka hong piak hih laizial ne in. Tua ciangin va pai in la, Israel mite kiangah thu va gen in," a hong ci hi.\nTua ahih manin kei zong ka kam ka ka a, ka nek dingin a laizial hong pia hi.\nAmah in, "Mihing ahi Ezekiel aw, ka hong piak laizial ne in la, na gilpi dimtakin ne in," a hong ci hi. Kei zong tua laizial ka ne a, khuaizu tawh kibangin khum ka sa mahmah hi.\nTua ciangin amah in, "Mihing ahi Ezekiel aw, Israel mite kiangah pai in la, nang tungah kong gen peuhpeuh, amaute tungah va gen in.\nA pau na theihloh minam dangte kiangah a hong sawl ka hi kei hi. Na mipih Israel-te kiangah a hong sawl ka hi hi.\nA pau na theihloh, pau haksa a zang minam liante kiangah nang hong sawl hi leng, amaute in na thugen hong mang ding uh hi.\nAhi zongin Israel mite khat beek in na thu hong ngailo ding uh hi. Keima kam teekteek nangawn ngailo ding uh hi. Amaute a lungsim uh khauh a, demnopna lungsim nei uh hi.\nTu-in amaute mah bangin a khauh mahmah, a duai mahmahin nang kong bawl ding hi.\nSuang khempeuh sangin a sakzaw, diamond suang zahin a sakin na lungsim kong bawl ding hi. Tua ahih manin hih a lehdo thei mite kihta kei in," a hong ci hi.\nTua khit ciangin amah in thu hong genthuah lai a, "Mihing ahi Ezekiel aw, nang tungah kong thugen khempeuh limtakin ngai in la ciamteh in.\nTua ciangin amaute in na thu hong ngai a, hong ngai kei zongin, salin a om na mipihte kiangah va pai in la, nang tungah kong thugen khempeuh amaute tungah va gen in," a hong ci hi.\nTua ciangin Pasian kha in hong paipihto a, zinling zahin a gin ngaih awging khat ka nungah ka za a, "Vantungah a om Topa, ama minthanna hangin phat un," ci-in a kiko hi.\nGanhingte in huihlakah a khazapna leh leengpei gingte ka za a, zinling zahin gin ngaih mahmah hi.\nPasian kha in hong paikhiatpih laitakin lungkim hetloin ka heh suak mahmah hi. Ahi zongin Topa vangliatna in kei hong zozaw hi.\nTua ahih manin ka mipih salte omna, Khebar Gun gei-a a om Telabib munah ka va tung a, ka muhsa thute ngaihsunin tua lai-a amaute lakah ni sagih sung ka om hi.\nNi sagih a cin khit ciangin Topa in kei hong hopih a,\n"Mihing ahi Ezekiel aw, Israel minamte galvilpa dingin nang kong koih hi. Nangma tungah ka hong gen hilhkholhnate khempeuh amaute tungah na gensawn ding hi.\nMigilopa khat pen si ding hi, ci-in kong gen ciangin, amah kikhelin a nuntak theihna dingin thu na hilhkholh kei leh, tua mipa pen mawhnei mahin si ding a, ahi zongin ama sihna thu ahih leh nang kong ngawh ding hi.\nMigilo khat hilhkhol napi-in a mawh bawlna a tawp kei leh, a mawhnei mahin si ding a, ahi zongin nangma nuntakna suakta ding hi.\n"Mihoih mahmah khat gamtatsiat ding hong kipan leh a lauhuaina munah amah ka koih ding hi. Amah hilhkhol kei lecin si ding hi. Ama mawhna hangin si ding a, ama gamtat hoihsate phawkin ka nei kei ding hi. Ama sihna thu-ah nang kong ngawh ding hi.\nAhi zongin a khialhlohna dingin mihoih khat na hilh a, na thu hong mangin mawhna a bawl kei leh amah nungta ding hi. Nang zong na suakta ding hi," a hong ci hi.\nKa sungah Topa vangliatna hong om lamtak ka phawk a, amah in kei kiangah, "Ding in la, kuam sungah va pai in. Tua lai mun panin nang kiangah thu kong gen ding hi," hong cihna ka za hi.\nTua ahih manin kei zong kuam sungah ka va pai a, Khebar Gun gei-a ka muh bang teek mahin tua lai-ah Topa minthanna vang ka mu hi. Kei zong lei-ah ka boksuk a,\nahi zongin ka sungah Pasian kha hong lutin ka khe-in hong dingsak hi. Tua ciangin amah in, "Inn-ah ciah in la, inn kikhaknelh in.\nMihing ahi Ezekiel aw, khauhual tawh nang hong kikhih ding a, mite kiangah na paikhia thei kei ding hi.\nNa leii ka zawsak ding a, hih a lehdo thei mite na thuhilh thei kei ding hi.\nAhi zongin nang kong hopih kik ciangin kong pau theisak kik ding a, amaute kiangah, Topa Pasian in hih bangin ci hi, na ci ding hi. Tua ciangin mi pawlkhat in na thu hong ngai ding uh a, ahi zongin amaute pen a lehdo thei minam ahih uh manin pawlkhat in na thu hong ngailo ding uh hi," a hong ci hi.


url: =April | 2018 | Thekar | Page 3\nDiphu, Jangmi 9: Det adang pini Congress-I atum kachesong asai kedeng along pacheton dunsi Karbi Anglong District Congress atumta amethang asaihem pen nangbarsi National Highway atovar ari choche junje pin ghonta nerkep kachesong.Schedule Tribe lapen schedule Caste atum aphan police atum kachenek kaholo aphuthak khamkhesi Congress atum lapuson kachesong asai deng lo.La-an chot kali monsam ...\nPWD atovar kaselam amen pen kachopanglim aphuthak NSM pherangke amai kangni\nDIPHU, Jangmi 9: CEM Tuliram Ronghang arideng kachibi PWD asaikam along tovar kaselam amen pen tangka kapanglim aphuthak pini Nagarik Suraksha Manch (NSM) pherangke amai pangni. District Press Club asaihem along pherangke amai kepha ahut NSM ameiphu Mahajon Kro kaningje ke, CEM Tuliram Ronghang kacheparideng PWD asaikam along tovar kaselam amen pen penang-an ke chopanglim ...\nVothatlangso Chucha ahavar men-men temon kejap ajoine penang an kanahok\nDiphu, Jangmi 9: Vothatlangso ahavar pini arnikangsam porphai 2:30 apor ahut Vothatlangso pen chekoinot Chucha ahavar along men-men temon kethe kejap ajoine penang an rat atum kacho-eh kachosom a kove, tharve, jangphong arong pen chenglok ahem-rit kanahok do oh tang lo. Piningkan angbong lapuson temon kethe kejap pini pen batai hini aphong lo. Lasi lason ...\nBakalia along Assam Senior Citizenship Sanmilan tiri amai kangni\nOld age pension atangka sika 1000 an kapabatji aphan kehang BAKALIA, Jangmi 9: Bakalia-Richohidi Senior Citizenship Sanmilan patirpisi Bakalia Sankardev Vidyalay along Assam Senior Citizenship Sanmilan ingdeng pli tiri klembang amai kangni. Sanmilan a meiphu Dr. Manuranjan Sarma kachepahemphu amai along Assam Senior Citizenship Sanmilan ingdeng nerkep ningkan hini pen esek amai kevangji 2019 aningkan ...\nNKBA Youth Camp aphan kachisik\nDiphu, Jangmi 9: Nihang Karbi Baptist Association Youth Development (NKBAYD) kapatirpi lapen Hanjanglangso Baptist Church atum kacherap dun pen Hanjanglangso Indoor Stadium along NKBA Youth Camp kapamanji aphan chisik-chedang pangcheng lo.Kevangji Jangmi 12 pen 15 an ni pli apharman ningkan asek NKBAYD Youth Camp kapamanji aphan chesik-chedang bom lo. Youth Camp kapado esek thanbang (Speakers) ...